Legal Document

Category: 922

Text:
12. ΑΠΟΦΑΣΗ ΔΙΟΙΚΗΤΗ ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ Αριθ. Δ1/Δ/30817/2180 της 9 Αυγ./9 Σεπτ.1991 (ΦΕΚ Β' 727) Έγκριση κανονισμού εγκατάστασης αεροπορικών εταιρειών και παροχής υπηρεσιών αεροπορικών μεταφορών. Έχοντας υπόψη: 1.Τις διατάξεις του άρθρ. 24 του Ν.Δ. 714/70 "περί ιδρύσεως Δ/σεως Εναερίων Μεταφορών και οργάνωσης της Υπηρεσίας Πολιτικής Αεροπορίας", όπως τροποποιήθηκε με το Νόμ. 1340/83. 2.Τις διατάξεις του Ν.Δ. 3560/65, "περί κύρωσης της σύμβασης μεταξύ Ελληνικού Δημοσίου και Ολυμπιακής Αεροπορίας", όπως τροποποιήθηκαν και συμπληρώθηκαν μεταγενέστερα. 3.Τις διατάξεις του Νόμ. 1815/88 "περί κύρωσης του Κώδικα Αεροπορικού Δικαίου". 4.Τις διατάξεις του Π.Δ. 276/91,"περί τροποποίησης της μεταξύ Ελληνικού Δημοσίου και Ολυμπιακής Αεροπορίας Σύμβασης". 5.Το υποβληθέν από την αρμόδια Επιτροπή σχέδιο κανονισμού εγκατάστασης αεροπορικών εταιρειών και παροχής υπηρεσιών αεροπορικών μεταφορών. 6.Τις ανάγκες της Υπηρεσίας για την υλοποίηση του Π.Δ. 276/91, αποφασίζουμε: 1.Εγκρίνουμε τον από την επιτροπή εκπονηθέντα κανονισμό εγκατάστασης αεροπορικών εταιρειών και παροχής υπηρεσιών αεροπορικών μεταφορών και καθιερώνουμε αυτόν σαν κανονισμό της Υπηρεσίας, που έχει ως κάτωθι: Κανονισμός εγκατάστασης αεροπορικών  εταιρειών και παροχής  υπηρεσιών αεροπορικών μεταφορών Περιεχόμενα Α.Γενικές Διατάξεις 1.Πεδίο εφαρμογής 2.Ορισμοί Β.Εγκατάσταση αερομεταφορέα 3.Άδεια αερομεταφορέα 4.Κατηγορίες αδειών αερομεταφορέα 5.Παράβολο χορήγησης άδειας αερομεταφορέα 6.Εγγύηση 7.Μορφή και περιεχόμενο άδειας αερομεταφορέα 8.Αίτηση, μορφή και περιεχόμενο 9.Συνυποβαλλόμενα δικαιολογητικά 10.Διαδικασία χορήγησης άδειας αερομεταφορέα 11.Κριτήρια χορήγησης άδειας αερομεταφορέα 12.Άρνηση χορήγησης άδειας αερομεταφορέα 13.Διάρκεια, λήξη και άρση ισχύος της άδειας αερομεταφορέα 14.Άδεια τεχνικής εκμετάλλευσης 15.Μητρώο αερομεταφορέων Γ.Υποχρεώσεις αερομεταφορέα 16.Γενικά 17.Νομική μορφή επιχείρησης αερομεταφορέα 18.Περί ναυλώσεων 19.Εισιτήριο 20.Δελτίο αεροπορικής μεταφοράς πράγματος 21.Ναύλοι επιβατών 22.Κόμιστρα φορτίου 23.Μεταφορά προσώπων σε αμιγείς πτήσεις φορτίων 24.Δωρεάν μεταφορά επιβατών 25.Δωρεάν μεταφορά φορτίου 26.Υπερβάλλον βάρος αποσκευών 27.Μη διατεθείς χώρος αεροσκάφους 28.Τήρηση στοιχείων 29.Υποβολή στοιχείων 30.Υποχρέωση μεταφοράς φορτίου 31.Περιορισμός μεταφοράς φορτίου 32.Μεταφορά ταχυδρομείου 33.Προσωπικό 34.Εκπαίδευση Προσωπικού 35.Μέσα και υλικά Δ.Υποχρεώσεις ναυλωτών 36.Γενικά Ε.Υποχρεώσεις αεροπορικών αρχών 37.Γενικά 38.Προστασία επιβατών ΣΤ.Προϋποθέσεις εκτέλεσης πτήσεων από επιχείρηση με Ελληνική άδεια αερομεταφορέα 39.Γενικά 40.Εκτέλεση μεμονωμένων μη τακτικών πτήσεων 41.Εκτέλεση σειρών μη τακτικών πτήσεων 42.Εκτέλεση τακτικών πτήσεων φορτίου 43.Δηλωτικό επιβατών 44.Δηλωτικό φορτίου 45.Έγκριση χρονικής χρήσης αεροδρομίου Ζ.Προϋποθέσεις εκτέλεσης πτήσεων από επιχειρήσεις μη αερομεταφορείς 46.Γενικά Η.Τελικές διατάξεις 47.Παραβάσεις 48.Ποινές 49.Διαδικασίες ελέγχου παραβάσεων Κανονισμός εγκατάστασης αεροπορικών  εταιρειών και παροχής υπηρεσιών αεροπορικών μεταφορών. Περιεχόμενα Α.Γενικές Διατάξεις 1.Πεδίο εφαρμογής 1.1.Με τον παρόντα κανονισμό τίθενται οι όροι και οι προϋποθέσεις εγκατάστασης ως αερομεταφορέων, επιχειρήσεων που έχουν έδρα την Ελλάδα, και οι οποίες σκοπό έχουν την παροχή υπηρεσιών δημοσίων αεροπορικών μεταφορών καθώς και οι προϋποθέσεις υπό τις οποίες αυτές οι υπηρεσίες θα παρέχονται. 1.2.Άδειες αερομεταφορέα, που χορηγήθηκαν με διατάξεις προγενέστερες από τις οριζόμενες στον παρόντα κανονισμό εξακολουθούν να ισχύουν. 2.Ορισμοί Για τους σκοπούς του παρόντος: 2.1.Αερομεταφορέας είναι επιχείρηση με κύρια δραστηριότητα τις δημόσιες αεροπορικές μεταφορές, η οποία διαθέτει έγκυρη άδεια αερομεταφορέα. (Μετά τη σελ. 544(γ) Σελ. 544,01(α) Τεύχος 1146 – Σελ. 7 Αεροπορικό Δίκαιο 38.Κ.β.12 127 2.2.Άδεια αερομεταφορέα είναι η γραπτή άδεια, που χορηγείται σε επιχείρηση από τις αεροπορικές αρχές, με την οποία επιτρέπεται η άσκηση δημοσίων αεροπορικών μεταφορών. 2.3.Δημόσια αεροπορική μεταφορά είναι η αεροπορική μεταφορά που πραγματοποιεί για λογαριασμό τρίτων αερομεταφορέας από ένα αρχικό σημείο προς ένα σημείο προορισμού έναντι αμοιβής του. 2.4.Αεροπορική μεταφορά φορτίου είναι οποιαδήποτε απ' αέρος μεταφορά αποκλειστικά εμπορευμάτων και ταχυδρομείου ή εμπορευμάτων ή ταχυδρομείου μόνο. 2.5.Αερομεταφορέας φορτίου είναι αερομεταφορέας του οποίου η άδεια του επιτρέπει να πραγματοποιεί αεροπορικές μεταφορές φορτίου. 2.6.Τακτική αεροπορική γραμμή είναι σειρά πτήσεων καθεμιά από τις οποίες πληροί όλους τους ακόλουθους όρους: α.εκτελείται επ' αμοιβή, με αεροσκάφη τα οποία προορίζονται για την αεροπορική μεταφορά επιβατών ταχυδρομείου, φορτίου είτε μεμονωμένα είτε σε συνδυασμό κατά τέτοιο τρόπο ώστε κάθε πτήση να είναι ανοιχτή προς χρήση από το κοινό. β.εκτελείται κατά τρόπον ώστε να εξυπηρετεί την κίνηση μεταξύ των ιδίων δύο ή περισσοτέρων σημείων. -είτε βάσει δημοσιευμένων πινάκων δρομολογίων -είτε με πτήσεις τόσο τακτικές ή συχνές ώστε να αποτελούν εμφανώς μία συστηματική σειρά. 2.7.Μη τακτική πτήση είναι κάθε πτήση η οποία αποτελεί μία από τις πτήσεις που συνιστούν τακτική αεροπορική γραμμή. 2.8.Οι μη τακτικές πτήσεις μεταφοράς επιβατών διακρίνονται: α.στις πτήσεις εκτάκτου ανάγκης β.στις πτήσεις ταξί οι οποίες γίνονται: -κατ' απαίτηση του μεταφερόμενου -με προορισμό που έχει επιλεγεί απ' αυτόν -με αεροσκάφη μέχρι και 14 θέσεων -με περιστασιακά και -με όλη τη χωρητικότητα του αεροσκάφους να ενοικιάζεται από τον μεταφερόμενο, χωρίς μέρος αυτής να μεταπωλείται στο κοινό. γ.στις πτήσεις ιδίας χρήσης στις οποίες όλη η χωρητικότητα του αεροσκάφους ναυλώνεται από ένα και μοναδικό πρόσωπο, νομικό ή φυσικό: -είτε για τη μεταφορά του προσωπικού του, υπό την προϋπόθεση ότι δεν μεταπωλείται μέρος της χωρητικότητας του αεροσκάφους -είτε για τη μεταφορά προσώπων που έχουν σχέση με τον ενοικιαστή άλλη από την αναφερόμενη στην προηγουμένη παράγραφο, υπό την προϋπόθεση ότι: Σελ. 544,02(α) Τεύχος 1146 – Σελ. 8 -ο ενοικιαστής δεν είναι οργανωτής ταξιδίων και -το αντίτιμο της ναύλωσης δεν μετακυλίεται, άμεσα ή έμμεσα στους μεταφερόμενους επιβάτες. δ.στις ναυλωμένες πτήσεις ομοιογενών ομίλων στις οποίες ολόκληρη η χωρητικότητα του αεροσκάφους ναυλώνεται για την αποκλειστική χρήση των μελών μιας ένωσης η οποία έχει μόνιμο χαρακτήρα, σκοπό ίδρυσης άλλον από την πραγματοποίηση ταξιδίων και επαρκή ομοιογένεια που την διαφοροποιεί από το ευρύ κοινό και η οποία θα πρέπει να υπάρχει πριν από την ενοικίαση του αεροσκάφους. ε.στις σπουδαστικές ναυλωμένες πτήσεις, οι οποίες γίνονται υπό την αιγίδα ανεγνωρισμένων ιδρυμάτων ή ενώσεων σπουδαστικών και στις οποίες όλη η χωρητικότητα του αεροσκάφους ναυλώνεται για τη μεταφορά επιβατών οι οποίοι: -είναι σπουδαστές ή μαθητές ή πρώην σπουδαστές ή πρώην μαθητές που έχουν αποφοιτήσει το έτος πραγματοποίησης της πτήσης. -αρχηγοί της υπόψη εκδρομής και -σύζυγοι και ανήλικα (μέχρι 18 ετών) τέκνα των ανωτέρω. στ.στις πτήσεις με προκράτηση (ΑΒC) στις οποίες το αεροσκάφος ναυλώνεται για λογαριασμό μιας ή περισσοτέρων ομάδων επιβατών για ένα υπερατλαντικό ταξίδι μετ' επιστροφής, το οποίο εκτελείται ύστερα από προκράτηση, με ελάχιστη διάρκεια ταξιδίου και άλλους περιορισμούς τιθέμενους από τις αεροπορικές αρχές. ζ.στις πτήσεις ειδικού γεγονότος στις οποίες όλη η χωρητικότητα του αεροσκάφους ναυλώνεται για ένα ταξίδι μετ' επιστροφής από μία ή περισσότερες ομάδες επιβατών, οι οποίοι όλοι παρακολουθούν ή συμμετέχουν στο ίδιο θρησκευτικό, αθλητικό, μορφωτικό, κοινωνικό, επαγγελματικό ή άλλης φύσεως γεγονός. 38.Κ.β.12 Αεροπορικό Δίκαιο 128 η.στις ναυλωμένες πτήσεις οργανωμένης ομαδικής περιήγησης με προπληρωμένα έξοδα, στην οποία όλη η χωρητικότητα του αεροσκάφους ναυλώνεται από ένα ή περισσότερους οργανωτές ταξιδίων για τη μεταφορά επιβατών, οι οποίοι έχουν αγοράσει μια περιήγηση, η οποία περιλαμβάνει ένα ταξίδι μετ' επιστροφής εκτελούμενο εν μέρει ή εν όλω αεροπορικώς και το οποίο οργανώνεται από ένα οργανωτή ταξιδίων και προσφέρεται στο ευρύ κοινό σε μία συνολική δημοσιευμένη τιμή η οποία περιλαμβάνει εκτός από την αερομεταφορά, διαμονή για τη διάρκεια του ταξιδίου, επίγεια μεταφορά και όπου προβλέπεται άλλες παροχές. Μία οργανωμένη περιήγηση κατά κανόνα εξοφλείται πριν την αναχώρηση, είναι για προκαθορισμένη χρονική περίοδο και γίνεται προς ένα γνωστό εκ των προτέρων προορισμό. θ.στις λοιπές πτήσεις στις οποίες περιλαμβάνονται πτήσεις, που δεν καλύπτονται από την ανωτέρω ταξινόμηση. 2.9.Τα μεταφορικά δικαιώματα που είναι δυνατόν να χορηγηθούν από τις Ελληνικές αρχές σε επιχειρήσεις με έγκυρη άδεια αερομεταφορέα από αυτές, διακρίνονται: α.στο μεταφορικό δικαίωμα τρίτης ελευθερίας είναι το δικαίωμα του αερομεταφορέα να αποθέτει σε τρίτη χώρα επιβάτες, ταχυδρομείο, φορτίο που έχει παραλάβει από την Ελλάδα. β.στο μεταφορικό δικαίωμα τέταρτης ελευθερίας είναι το δικαίωμα του αερομεταφορέα να αποθέτει στην Ελλάδα επιβάτες, ταχυδρομείο, φορτίο που έχει παραλάβει από τρίτη χώρα. γ.στο μεταφορικό δικαίωμα πέμπτης ελευθερίας είναι το δικαίωμα του αερομεταφορέα να αναλαμβάνει τη μεταφορά επιβατών, ταχυδρομείου, φορτίου μεταξύ κρατών άλλων από την Ελλάδα. δ.στο δικαίωμα ενδομεταφοράς είναι το δικαίωμα του αερομεταφορέα να πραγματοποιεί μεταφορές επιβατών, ταχυδρομείου, φορτίου, στις οποίες τόσο το σημείο προέλευσης όσο και το σημείο προορισμού ευρίσκονται εντός της Ελληνικής επικράτειας. 2.10.Κόμιστρα φορτίου είναι οι τιμές που καταβάλλονται σε εθνικό νόμισμα για τη μεταφορά φορτίου καθώς και οι προϋποθέσεις υπό τις οποίες ισχύουν οι τιμές αυτές, περιλαμβανομένων και των αμοιβών και των όρων που παρέχονται στα πρακτορεία και σε άλλες βοηθητικές υπηρεσίες. 2.11.Κανονικά κόμιστρα φορτίου είναι οι τιμές τις οποίες εφαρμόζει κανονικά ο αερομεταφορέας για τη μεταφορά φορτίου, καθώς και οι προϋποθέσεις υπό τις οποίες ισχύουν, χωρίς να λαμβάνονται υπόψη οι τυχόν ειδικές εκπτώσεις. 2.12.Ναύλωση αεροσκάφους κατά τα οριζόμενα στον αεροπορικό κώδικα είναι η διάθεση ολόκληρης ή μέρους της χωρητικότητας αυτού σε τρίτους οι οποίοι θα το χρησιμοποιήσουν για ίδιο σκοπό ή προς εξυπηρέτηση αναγκών του κοινού. Η ναύλωση του αεροσκάφους προς τρίτο γίνεται από τον εκμεταλλευόμενο αυτό. 2.13.Μίσθωση αεροσκάφους, κατά τα οριζόμενα στον αεροπορικό κώδικα είναι η παραχώρηση του αεροσκάφους από τον ιδιοκτήτη ή πάντα τρίτον προς τον εκμεταλλευόμενο. 2.14.Εκμεταλλευόμενος αεροσκάφος είναι το πρόσωπο, νομικό ή φυσικό, στο οποίο χορηγείται η άδεια αερομεταφορέα. 2.15.Επικίνδυνο υλικό, θεωρείται κάθε υλικό το οποίο είναι δυνατόν να εκθέσει σε σημαντικό κίνδυνο την υγεία, ασφάλεια ή ιδιοκτησία όταν μεταφέρεται απ' αέρος. Τα επικίνδυνα υλικά που αναφέρονται στο DOC 9284-AN/905 του ICAO δεν αποτελούν περιοριστικό κατάλογο αυτών. 2.16.Πολεμικό υλικό, θεωρείται κάθε υλικό που εμπίπτει στα οριζόμενα στις διατάξεις του Νόμ. 495/76 "περί όπλων, εκκρηκτικών υλών και εκκρηκτικών μηχανημάτων", όπως αυτός ισχύει σήμερα ή ήθελε τροποποιηθεί ή συμπληρωθεί ή αντικατασταθεί μελλοντικά. 2.17.Αεροσκάφος θεωρείται κάθε αεροπλάνο ελικόπτερο και αερόστατο. Η ανωτέρω απαρίθμηση δεν είναι περιοριστική. 2.18.Αεροπορικές αρχές είναι οι καθ' ύλην αρμόδιες Διευθύνσεις της Υπηρεσίας Πολιτικής Αεροπορίας και οι αρμόδιοι υπάλληλοι αυτών, κατά την άσκηση των εις τον παρόντα κανονισμό οριζομένων καθηκόντων τους. Β.Εγκατάσταση αερομεταφορέα 3.Άδεια αερομεταφορέα 3.1.Η άσκηση από επιχείρηση, εργασιών δημοσίων αεροπορικών μεταφορών είτε εντός είτε εκτός της Ελλάδος προϋποθέτει την ύπαρξη άδειας αερομεταφορέα. 3.2.Άδεια αερομεταφορέα χορηγείται σε επιχειρήσεις, νομίμως εγκατεστημένες στην Ελλάδα, των οποίων το 51% τουλάχιστον του καταβεβλημένου κεφαλαίου είναι Ελληνικής ιδιοκτησίας και χρησιμοποιούν αεροσκάφη Ελληνικού νηολογίου. Κατ' εξαίρεση άδειες αερομεταφορέα χορηγούνται σε επιχειρήσεις μη Ελληνικές εφόσον αυτό είναι επιβεβλημένο από την γενικότερη κυβερνητική πολιτική. 3.3.Ουδεμία επιχείρηση δύναται να ασκήσει δραστηριότητες αερομεταφορών χωρίς την εις την προηγούμενη παράγραφο άδεια. 3.4.Η άδεια αερομεταφορέα χορηγείται ύστερα από έγγραφη αίτηση του ενδιαφερομένου, από τις αεροπορικές αρχές, εφόσον πληρούνται οι προϋποθέσεις που τίθενται στον παρόντα κανονισμό και είναι απαραίτητη προϋπόθεση για την απόκτηση της άδειας τεχνικής εκμετάλλευσης αεροσκάφους. 3.5.Χορηγηθείσα άδεια αερομεταφορέα δεν μεταβιβάζεται ούτε υπενοικιάζεται ή υπομισθώνεται και διατηρείται υπ' ευθύνη της επιχείρησης στην οποία χορηγήθηκε. 3.6.με την άδεια αερομεταφορέα είναι δυνατόν να τίθενται περιορισμοί: α.στα μεταφορικά δικαιώματα που θα ασκεί ο αερομεταφορέας β.στους τομείς αεροπορικής δραστηριότητος της επιχείρησης γ.στη γεωγραφική περιοχή εντός της οποίας θα ασκείται η  δραστηριότητα  της  επιχείρησης  ή και (Μετά τη σελ. 544,02(α) Σελ. 544,03(β) Τεύχος 1146 – Σελ. 9 Αεροπορικό Δίκαιο 38.Κ.β.12 129 δ.στα δρομολόγια που θα εκτελούνται 3.7.Η χορήγηση της άδειας αερομεταφορέα δεν υποκαθιστά: α.τις αναγκαίες άδειες άλλων υπηρεσιών β.την άδεια τεχνικής εκμετάλλευσης γ.τις εγκρίσεις που τυχόν απαιτούνται για την εκτέλεση των επί μέρους συγκεκριμένων σειρών ή μεμονωμένων πτήσεων. 3.8.Τροποποίηση των όρων χορηγηθείσας άδειας αερομεταφορέα δύναται να γίνει: α.ύστερα από αίτηση του κατόχου της β.ύστερα από αίτηση παντός τρίτου που έχει έννομο συμφέρον και γ.μονομερώς από τις αεροπορικές αρχές, εφόσον κριθεί ότι αυτό απαιτεί το γενικότερο κοινωνικό συμφέρον. 4.Κατηγορίες αδειών αερομεταφορέα 4.1.Οι άδειες αερομεταφορέα διακρίνονται ανάλογα με την μεταφορική ικανότητα των αεροσκαφών, που προτίθεται να χρησιμοποιήσει η επιχείρηση: α.στην κατηγορία Α, που χορηγείται σε επιχειρήσεις που προτίθενται να χρησιμοποιήσουν: -αεροσκάφη με μέγιστο επιτρεπόμενο βάρος απογείωσης μεγαλύτερο των 5.700 χλγρ. προκειμένου για μεταφορές φορτίου -επιβατηγά αεροσκάφη άνω των 14 θέσεων. β.στην κατηγορία Β, που χορηγείται σε επιχειρήσεις που προτίθενται να χρησιμοποιήσουν: -αεροσκάφη με μέγιστο επιτρεπόμενο βάρος απογείωσης ίσο ή μικρότερο των 5.700 χλγρ. προκειμένου για αμιγείς μεταφορές φορτίου και -επιβατηγά αεροσκάφη άνω των 14 θέσεων. 4.2.Άδεια αερομεταφορέα κατηγορίας Α, παρέχει την δυνατότητα χρησιμοποίησης αεροσκαφών και μικρότερης κατηγορίας. 4.3.Άδεια κατηγορίας Α χορηγείται μόνο σε επιχείρηση οργανωμένη με τη μορφή της ανωνύμου εταιρείας ή της εταιρείας περιωρισμένης ευθύνης. 4.4.Σε περίπτωση αεροσκαφών με δυνατότητα τοποθέτησης διαφορετικού αριθμού θέσεων, κατά περίπτωση, λαμβάνεται για την ανωτέρω κατάταξη ο μεγαλύτερος δυνατός για το συγκεκριμένο τύπο αεροσκάφους, σύμφωνα με την πιστοποίηση του τύπου του αεροσκάφους. 5.Παράβολο χορήγησης άδειας αερομεταφορέα 5.1.Για την εξέταση αιτήματος για χορήγηση άδειας αερομεταφορέα καταβάλλεται σχετικό παράβολο διαφορετικό ανά κατηγορία αιτούμενης άδειας, καθοριζόμενο με σχετική διοικητική πράξη. Σελ. 544,04(β) Τεύχος 1146 – Σελ. 10 5.2.Σε περίπτωση απόρριψης του αιτήματος, το παράβολο δεν επιστρέφεται. 5.3.Το παράβολο καταβάλλεται και καταπίπτει υπέρ των αεροπορικών αρχών. 6.Εγγύηση 6.1.Ο αερομεταφορέας καταθέτει υπέρ των αεροπορικών αρχών χρηματική εγγύηση προς κάλυψη: α.δαπανών αεροπορικής μεταφοράς επιβατών οι οποίοι δεν μπορούν να επαναπατριστούν λόγω αδυναμίας εκτέλεσης των πτήσεων εξ υπαιτιότητος του αερομεταφορέα. Στις ανωτέρω δαπάνες περιλαμβάνονται και οι δαπάνες διανομής σε ξενοδοχείο από την ημερομηνία που έπρεπε να επαναπατρισθούν οι επιβάτες μέχρι την ημέρα επαναπατρισμού τους. β.απαιτήσεων των αεροπορικών αρχών έναντι του αερομεταφορέα. 6.2.Το ύψος της εγγύησης καθορίζεται ανάλογα με τη μέγιστη μεταφορική ικανότητα σε τόννους του αεροπορικού στόλου του αερομεταφορέα, ο δε υπολογισμός της γίνεται με βάση το 1.000.000 δρχ. ανά τόννο. Το ύψος της εγγύησης δεν μπορεί να είναι κατώτερο των 3 και ανώτερο των 50 εκατομμυρίων δραχμών. 6.3.Καθορισθέν ύψος εγγύησης δεν αναπροσαρμόζεται παρά με τη λήξη της εγγυητικής επιστολής εκτός εάν η εταιρεία προχωρήσει σε αύξηση του στόλου της. 6.4.Η εγγύηση δίνεται με εγγυητική επιστολή μιας των αναγνωρισμένων στην Ελλάδα Τραπεζών. 6.5.Στην εγγυητική επιστολή θα αναφέρεται ότι ολόκληρο το ποσό της εγγύησης ή μέρος αυτού καταπίπτει ύστερα από επιστολή των αεροπορικών αρχών. Εγγυητική επιστολή μετά τη λήξη της, ανανεώνεται με άλλη της αυτής διάρκειας άλλως αίρεται η άδεια αερομεταφορέα. 6.6.Η εγγύηση καταπίπτει υπέρ των αεροπορικών αρχών με απόφαση αυτών. 6.7.Πριν από την έκδοση της απόφασης κατάπτωσης για αντιμετώπιση περιστατικών της παρ. 6.1.α. καλείται με έγγραφο επί αποδείξει ο αερομεταφορέας όπως εντός 24 ωρών προβεί σε όλες τις απαραίτητες ενέργειες προς διακανονισμό της επαναφοράς των επιβατών. 38.Κ.β.12 Αεροπορικό Δίκαιο 130 6.8.Παρελθούσης απράκτου δι' οιονδήποτε λόγο της προθεσμίας των 24 ωρών, έστω και για λόγους αντικειμενικών δυσκολιών του ενδιαφερομένου, οι αεροπορικές αρχές εκδίδουν την απόφαση κατάπτωσης και προβαίνουν σε όλες τις απαραίτητες ενέργειες για τον επαναπατρισμό των επιβατών, χρησιμοποιώντας το ποσό της εγγύησης για την κάλυψη των δαπανών αεροπορικής μεταφοράς, διαμονής καθώς και των λοιπών βοηθητικών μέσων διακίνησης. 6.9.Οι αεροπορικές αρχές κατά την προσπάθειά τους επαναπατρισμού των επιβατών, λαμβάνουν κάθε μέριμνα εξασφάλισης των νομίμων συμφερόντων του αερομεταφορέα. 6.10.Για αντιμετώπιση των περιπτώσεων που αναφέρονται στην παρ.6.1. β και προ της έκδοσης της απόφασης κατάπτωσης, καλείται ο αερομεταφορέας όπως εντός μηνός προχωρήσει στη ρύθμιση των υποχρεώσεών του. Παρερχομένης απράκτου της ως άνω προθεσμίας οι αεροπορικές αρχές προχωρούν στην έκδοση της πράξης κατάπτωσης χωρίς άλλη ειδοποίηση του ενδιαφερομένου. 6.11.Μετά την κατάπτωση μερικώς ή ολικώς της εγγύησης του αερομεταφορέα καλείται εγγράφως ο τελευταίος όπως αποκαταστήσει στο ακέραιο την καταπεσούσα εγγύηση εντός 15 ημερολογιακών ημερών από της εγγράφου ειδοποίησης. 6.12.Παρερχομένης απράκτου της προθεσμίας αυτής αίρεται με απόφαση των αεροπορικών αρχών η ισχύς της άδειας αερομεταφορέα μέχρι της αποκατάστασης της εγγύησης η άδεια αερομεταφορέα παύει ισχύουσα με απόφαση των αεροπορικών αρχών. 6.13.Σε περίπτωση επαναχορήγησης στη συγκεκριμένη επιχείρηση άδειας αερομεταφορέα το ποσό της προς κατάθεση εγγύησης θα υπολογίζεται στο διπλάσιο για την πρώτη διετία από την επαναχορήγηση. 7.Μορφή και περιεχόμενο της άδειας αερομεταφορέα 7.1.Η χορηγουμένη άδεια αερομεταφορέα είναι έντυπος. 7.2.Σε αυτή αναφέρονται στην Ελληνική γλώσσα: α.η υπηρεσία η οποία χορηγεί την άδεια β.η επιχείρηση στην οποία χορηγείται η άδεια και η κύρια έδρα των δραστηριοτήτων της γ.η κατηγορία των εργασιών αεροπορικής εκμετάλλευσης που επιτρέπεται να ασκεί η επιχείρηση δ.η κατηγορία της άδειας ε.η διάρκεια ισχύος της άδειας στ.η γεωγραφική περιοχή στην οποία οι δραστηριότητες της επιχείρησης θα ασκούνται ζ.τα δρομολόγια που θα εκτελεί ο αερομεταφορέας εφ' όσον αυτό κρίνεται σκόπιμο από τις αεροπορικές αρχές η.οι τύποι των αεροσκαφών που επιτρέπεται να χρησιμοποιεί θ.η ημερομηνία χορήγησης της άδειας ι.ο αύξων αριθμός της άδειας ια.ότι η άδεια δύναται να τροποποιηθεί μονομερώς από τις αεροπορικές αρχές. 7.3.Σε περίπτωση χορήγησης άδειας στην οποία δεν προσδιορίζονται τα ανωτέρω στοιχεία επακριβώς, ο αερομεταφορέας υποχρεούται όπως απέχει από την άσκηση εργασιών αεροπορικής εκμετάλλευσης. 7.4.Στην άδεια δυνατόν να αναφέρονται περιορισμοί ή προϋποθέσεις κατά την κρίση των αεροπορικών αρχών. 7.5.Η άδεια υπογράφεται από τον προϊστάμενο των αεροπορικών αρχών. 8.Αίτηση, μορφή και περιεχόμενο 8.1.Η αίτηση για τη χορήγηση της άδειας αερομεταφορέα θα είναι δακτυλογραφημένη στην Ελληνική γλώσσα και θα υποβάλλεται σε 2 αντίγραφα. 8.2.Συνημμένα ξενόγλωσσα έγγραφα θα συνοδεύονται από μετάφραση στην Ελληνική γλώσσα. 8.3.Οι σελίδες της αίτησης θα είναι αριθμημένες κατ' αύξοντα αριθμό, το ίδιο δε θα συμβαίνει και για τυχόν παραρτήματα που συνυποβάλλονται με την αίτηση. 8.4.Η αίτηση, με πίνακα περιεχομένων, καθώς και τα συνυποβαλλόμενα δικαιολογητικά θα είναι κατάλληλα συνδεδεμένα μεταξύ τους ώστε να αποτελούν ένα ενιαίο σύνολο κατά αντίγραφο αίτησης. 8.5.Το πρωτότυπο της αίτησης θα υπογράφεται ιδιόχειρα από τον ιδιοκτήτη της επιχείρησης ή προκειμένου περί εταιρείας από τον διευθύνοντα σύμβουλο ή τον διαχειριστή αυτής κατά την κατάθεσή της δε στις αεροπορικές αρχές θα πρωτοκολλείται. 8.6.Στην αίτηση θα αναφέρονται: α.το ονοματεπώνυμο, η ταχυδρομική διεύθυνση και ο αριθμός τηλεφώνου του αιτούντος. β.η σχέση του με την επιχείρηση γ.η επωνυμία της επιχείρησης καθώς και τυχόν αεροναυτικές τηλεγραφικές ή εμπορικές συντμήσεις που έχουν εκχωρηθεί σε αυτήν δ.η νομική μορφή της επιχείρησης ε.η έδρα, η ταχυδρομική και τηλεγραφική διεύθυνση της επιχείρησης και επί πλέον οι αριθμοί τηλεφώνου, τηλετύπου και τηλεομοιωτού. στ.η κύρια βάση των δραστηριοτήτων της επιχείρησης και τυχόν υποκαταστήματα ζ.η εθνικότητα της επιχείρησης, του αιτούντος, των διευθυντών, καθώς και κάθε προσώπου που έχει τη δύναμη να επηρεάζει τη διοίκηση της επιχείρησης η.σε περίπτωση ανωνύμων εταιρειών ή εταιρειών περιωρισμένης ευθύνης η εθνικότητα της πλειοψηφίας των μετόχων ή των μεριδιούχων, καθώς και τα ονόματα και οι διευθύνσεις αυτών. θ.το είδος της αεροπορικής μεταφοράς που προτίθεται να εκτελεί η επιχείρηση ι.η περιοχή στην οποία θα ασκεί τις δραστηριότητές της ια.οι διαδρομές που προτίθεται να εξυπηρετήσει ιβ.Η παρούσα κατάσταση και οι μακροπρόθεσμοι σχεδιασμοί της επιχείρησης. (Μετά τη σελ. 544,04(β) Σελ. 544,05 Τεύχος 1146 – Σελ. 11 Αεροπορικό Δίκαιο 38.Κ.β.12 131 ιγ.Το κεφάλαιο της επιχείρησης. ιδ.Η ύπαρξη οικονομικής διασύνδεσης της επιχείρησης με άλλες αεροπορικές ή μη επιχειρήσεις. ιε.Οι οικονομικές δραστηριότητες του αιτούντος τόσο κατά το παρελθόν όσο και κατά το παρόν. ιστ.Ο αριθμός των αεροσκαφών κατά τύπο που κατέχει η επιχείρηση, η χωρητικότητά τους καθώς και τα στοιχεία νηολόγησής τους, ιζ.Ο αριθμός των αεροσκαφών κατά τύπο, που προτίθεται να αποκτήσει η επιχείρηση και ο τρόπος απόκτησής τους. ιη.Οι εργασίες συντήρησης ή/και μετατροπές που έγιναν στα αεροσκάφη που πρόκειται να αποκτήσει, κατά τους προηγούμενους 12 μήνες από την ημερομηνία υποβολής της αίτησης, καθώς και τα συνεργεία που έγιναν οι ανωτέρω εργασίες. ιθ.Ο ιδιοκτήτης των αεροσκαφών και η διάρκεια της μίσθωσης στην περίπτωση που αυτά είναι μισθωμένα. κ.Τα εφόδια του αιτούντος σχετικά με τα αεροσκάφη του. κα.Τα μέσα εδάφους που τυχόν κατέχει η επιχείρηση ή/και ο φορέας επίγειας εξυπηρέτησης στον οποίο προτίθεται να αναθέσει τις εργασίες αυτές. κβ.Οι τεχνικές προδιαγραφές και οι διαδικασίες που έχει καθιερώσει η εταιρεία για την εκμετάλλευση των αεροσκαφών της, το πρόγραμμα συντήρησης των αεροσκαφών της επιχείρησης, οι εργασίες συντήρησης καθώς και ο φορέας που θα τις εκτελέσει. κγ.Τις εργασίες μεταφοράς επιβατών ή φορτίου στις οποίες είχε εμπλακεί κατά τα τρία προηγούμενα έτη, εφόσον υπάρχουν. κδ.Τα πλήρη ονόματα των διευθυντών της εταιρείας, η εθνικότητα, η διεύθυνση κατοικίας τους, το αντικείμενο απασχόλησης και ευθύνης και η εμπειρία εκάστου επί του αντικειμένου. κε.Η οικονομική σχέση εφόσον υπάρχει των διευθυντών με την επιχείρηση ή με άλλη επιχείρηση του αεροπορικού χώρου. 8.7.Στο τέλος της αίτησης θα δηλώνεται από τον αιτούντα ότι τα αναφερόμενα στοιχεία είναι αληθή. 8.8.Ο αιτών δύναται να αναφέρει οτιδήποτε επιπλέον στοιχείο ήθελε κρίνει σκόπιμο. 8.9.Οι αεροπορικές αρχές επιφυλάσσουν δι' αυτές το δικαίωμα, πέραν των ανωτέρω να ζητήσουν οποιεσδήποτε επιπλέον πληροφορίες και στοιχεία ήθελαν κρίνει σκόπιμο. 9.Συνυποβαλλόμενα Δικαιολογητικά 9.1.Με την αίτηση θα συνυποβάλλονται: α.Παράβολο ίσο προς αυτό που απαιτείται για τη χορήγηση της αιτούμενης άδειας αερομεταφορέα. Σελ. 544,06 Τεύχος 1146 – Σελ. 12 β.Το φύλλο της εφημερίδας της Κυβέρνησης στο οποίο είναι δημοσιευμένο το καταστατικό της εταιρείας εφόσον η επιχείρηση είναι οργανωμένη με τη μορφή εταιρείας ή αντίγραφο της άδειας άσκησης επιτηδεύματος εφόσον απαιτείται τέτοια. γ.Το οργανόγραμμα της επιχείρησης. δ.Μελέτη σκοπιμότητος και βιωσιμότητος η οποία θα περιλαμβάνει και προϋπολογισμό της επιχείρησης για τα 3 πρώτα έτη της λειτουργίας της. ε.Μελέτη χρηματοδότησης της αγοράς ή εκμίσθωσης του αεροπορικού υλικού της επιχείρησης. στ.Μελέτη για την ασφάλιση και ασφαλιστήρια συμβόλαια εφόσον υπάρχουν ή επιστολές από ασφαλιστικές εταιρείες που θα αφορούν στην ασφάλιση -του αεροπορικού υλικού της επιχείρησης -των εμπορευμάτων έναντι απωλείας ή ζημίας -έναντι ζημιών που ήθελαν προκληθεί στην επιφάνεια σε τρίτους -του ιπτάμενου προσωπικού -των επιβαινόντων του αεροσκάφους και του φορτίου. ζ.Η συμφωνία επίγειας εξυπηρέτησης που έχει συνάψει η επιχείρηση ή επιστολές από φορείς επίγειας εξυπηρέτησης που θα αφορούν στην παροχή στον αιτούντα υπηρεσιών επίγειας εξυπηρέτησης. η.Μελέτη ή πρόγραμμα συντήρησης των αεροσκαφών της. θ.Τα ποινικά μητρώα των προσώπων που διοικούν και διευθύνουν την επιχείρηση. ι.Εφόσον η εταιρεία έχει συσταθεί από προηγούμενα έτη: -ισολογισμός της επιχείρησης καθώς και ανάλυση των αποτελεσμάτων χρήσης των 3 προηγουμένων ετών. -οτιδήποτε απαιτήσεις σε βάρος του αιτούντος έχουν δημιουργηθεί, μετά τον τελευταίο ισολογισμό της επιχείρησης. 38.Κ.β.12 Αεροπορικό Δίκαιο 132 ια.Κατάσταση ρευστότητος της επιχείρησης ιβ.Πίνακα των ατόμων που δεσμεύουν με την υπογραφή τους την επιχείρηση. ιγ.Εφόσον η επιχείρηση έχει εμπλακεί τα προηγούμενα έτη σε δραστηριότητες αερομεταφορών πίνακες για τα 3 προηγούμενα έτη που θα αφορούν: -στις ώρες πτήσεις ανά αεροσκάφος και συνολικά -στα μίλια πτήσης ανά αεροσκάφος και συνολικά -στον αριθμό των απογειώσεων ανά αεροσκάφος -στους μεταφερθέντες χιλιομετρικούς επιβάτες με πληρωμή -στους τύπους των αεροσκαφών που χρησιμοποίησε -στα αεροσκάφη που χρησιμοποίησε. ιδ.Μελέτη ή πίνακα με το προσωπικό της επιχείρησης συνολικά και αναλυτικά κατά κατηγορία ιπταμένων, μηχανικών εδάφους, λοιπού τεχνικού προσωπικού και προσωπικού γενικών καθηκόντων. Κατά την αναφορά των ιπταμένων και των τεχνικών εδάφους θα αναφέρονται και οι ειδικότητες, τα προσόντα και τα πτυχία τους. 10.Διαδικασία χορήγησης άδειας αερομεταφορέα 10.1.Η άδεια και τα λοιπά δικαιολογητικά στοιχεία μετά την πρωτοκόλλησή τους, προωθούνται στην αρμόδια διεύθυνση αεροπορικής εκμετάλλευσης των αεροπορικών αρχών η οποία εξετάζει την πληρότητά τους κατά τα οριζόμενα στο παρόν. 10.2.Σε περίπτωση μη πληρότητας των δικαιολογητικών οι αεροπορικές αρχές εντός 20 ημερολογιακών ημερών από την ημερομηνία υποβολής τους γνωρίζουν εγγράφως στον αιτούντα σχετικά καθώς και τις επιπλέον πληροφορίες ή τα δικαιολογητικά που οφείλει να προσκομίσει. 10.3.Αν χωρίς αιτιολογημένη ενημέρωση των αεροπορικών αρχών από τον αιτούντα σε διάστημα 30 ημερολογιακών ημερών δεν προσκομιστούν τα αιτούμενα από τις αεροπορικές αρχές δικαιολογητικά ή δεν παρασχεθούν γραπτώς οι πληροφορίες και επεξηγήσεις που αυτές ζητούν, το αίτημα απορρίπτεται και παύει κάθε περαιτέρω ενασχόληση των αρμοδίων με αυτό. Σε περίπτωση αιτιολογημένων και πραγματικών δυσκολιών συγκέντρωσης των πληροφοριών και δικαιολογητικών που ζητούν οι αεροπορικές αρχές η ανωτέρω προθεσμία δύναται να παραταθεί για διάστημα ακόμα 30 ημερών. 10.4.Επανεξέταση του αιτήματος επιτρέπεται ύστερα από υποβολή νέας αίτησης και καταβολής νέου τέλους χορήγησης άδειας αερομεταφορέα. 10.5.Οι αεροπορικές αρχές προς καλύτερη εκτίμηση των στοιχείων που τους υποβλήθηκαν έχουν δικαίωμα μετάβασης στην έδρα της επιχείρησης προς άσκηση επιτόπιας έρευνας εφόσον αυτό κρίνεται σκόπιμο. Οι δαπάνες κίνησης και διαμονής για μια τέτοια έρευνα βαρύνουν την αιτούσα επιχείρηση. 10.6.Οι αεροπορικές αρχές επαληθεύουν, αναλύουν και αξιολογούν τα δικαιολογητικά και απαντούν στον ενδιαφερόμενο υποχρεωτικά εντός διαστήματος 120 ημερολογιακών ημερών από τη διαπίστωση της πληρότητος του αιτήματος, της προθεσμίας δυναμένης να παραταθεί κατά 30 ακόμη ημερολογιακές ημέρες ύστερα από αιτιολογημένη απόφαση του προϊσταμένου των. 11.Κριτήρια χορήγησης άδειας αερομεταφορέα 11.1.Η άδεια χορηγείται σε επιχειρήσεις οι οποίες παρουσιάζουν στις αεροπορικές αρχές στοιχεία με τα οποία αποδεικνύουν ότι: α.είναι τεχνικά έμπειρες τούτου αποδεικνυομένου τουλάχιστον : -από την ικανότητα του προσωπικού τους να παρέχει την τεχνική υποστήριξη που απαιτείται στα αεροσκάφη τους -από την ύπαρξη του κατάλληλου αριθμού τεχνικού προσωπικού για την παροχή της τεχνικής εξυπηρέτησης -από την ύπαρξη κατάλληλου τεχνικού προσωπικού το οποίο θα ελέγχει ή θα αποφαίνεται για την παρασχεθείσα τεχνική εξυπηρέτηση, όταν αυτή ανατίθεται βάσει σύμβασης σε τρίτους φορείς. β.Είναι επαγγελματικά ικανές τούτου αποδεικνυομένου τουλάχιστον: -από την επιχειρησιακή και εμπορική οργάνωση της επιχείρησης, η οποία πρέπει να είναι τέτοιου επιπέδου και τέτοιας μορφής ώστε να εξασφαλίζεται η βιωσιμότητά της -από την επάρκεια και εμπειρία στα αεροπορικά θέματα των διευθυντών, διαχειριστών και διευθυνόντων συμβούλων αυτής -από την αριθμητική επάρκεια, καταλληλότητα, εκπαίδευση και εμπειρία επί του αντικειμένου απασχόλησης του προσωπικού που προτίθεται να χρησιμοποιήσει και κυρίως του ιπταμένου και του τεχνικού προσωπικού αυτής. γ.Είναι οικονομικά εύρωστες τούτου αποδεικνυομένου τουλάχιστον: -από την οικονομική επιφάνεια της επιχείρησης έναντι του εκτελεσθησομένου έργου -από την ύπαρξη ανεξάρτητης γραφειακής εγκατάστασης της επιχείρησης, η οποία δεν θα συστεγάζεται με άλλη επιχείρηση, έστω και αν αυτές ανήκουν στον ίδιο φορέα -από την καθαρά θέση της επιχείρησης αν αυτή προϋπήρχε της αίτησης για τη χορήγηση άδειας αερομεταφορέα -από το ύψος του κεφαλαίου, το οποίο δεν μπορεί να είναι μικρότερο των 20 εκατομμυρίων δραχμών -από τη σχέση ιδίων προς ξένα κεφάλαια -από την οικονομική πορεία της επιχείρησης, αν η επιχείρηση υπήρχε και τις προηγούμενες οικονομικές χρήσεις -από την δυνατότητα της επιχείρησης να καλύψει τα έξοδα εγκατάστασης καθώς και τα έξοδα των τριών πρώτων μηνών λειτουργίας της. (Μετά τη σελ. 544,06) Σελ. 544,07 Τεύχος 1146 - Σελ. 13 Αεροπορικό Δίκαιο 38.Κ.β.12 133 δ.Είναι αξιόπιστες, τούτου αποδεικνυομένου από την μη ύπαρξη για τους διευθυντές, διαχειριστές και διευθύνοντες συμβούλους της: -καταδίκης ποινικής κατά την τελευταία δεκαετία, πριν από την ημερομηνία κατάθεσης της αίτησης, για λαθρεμπόριο, εμπόριο ή χρήση ναρκωτικών, σωματεμπορία, ανθρωποκτονία από πρόθεση ή απόπειρα ανθρωποκτονίας από πρόθεση, απάτη, κλοπή, πλαστογραφία και ληστεία, καθώς και καθ' υποτροπήν παράβασης των διατάξεων που αφορούν στη φορολογική, τελωνειακή και της περί προστασίας του συναλλάγματος νομοθεσίας -απόφασης που να τους έχει θέσει σε δικαστική απαγόρευση ή αντίληψη -απόφασης που να τους έχει κηρύξει σε πτώχευση -απόφασης που να έχει θέσει οποιαδήποτε προηγούμενη επιχειρηματική δραστηριότητά τους υπό αναγκαστική διαχείριση. ε.Είναι κατά το μέγιστο ποσοστό, ιδιοκτήτες της και ότι έχουν αποτελεσματικό έλεγχο επ' αυτής. στ.Η παροχή των υπηρεσιών, τις οποίες προτίθενται να προσφέρουν δεν θα θέσουν σε κίνδυνο την βιωσιμότητά τους. 11.2.Επίσης για τη χορήγηση της άδειας λαμβάνονται υπ' όψη και άλλες παράμετροι όπως: α.Το ιδιοκτησιακό καθεστώς των αεροσκαφών τα οποία πρέπει να είναι ιδιόκτητα ή μισθωμένα. β.Το απασχολούμενο προσωπικό στην επιχείρηση να γνωρίζει την Ελληνική γλώσσα για να είναι έτσι δυνατή η απρόσκοπτη συνεννόηση με τις αεροπορικές αρχές και τους καταναλωτές ώστε να εξασφαλίζεται έτσι σε μεγαλύτερο βαθμό η ασφάλεια και η εξυπηρέτηση των καταναλωτών. γ.Το τεχνικό και το ιπτάμενο προσωπικό, θα πρέπει να γνωρίζει τις απαραίτητες ξένες γλώσσες, ώστε να ανταπεξέρχεται στις υποχρεώσεις του. δ.Η έδρα της επιχείρησης η οποία πρέπει να βρίσκεται εντός της Ελληνικής επικρατείας. 12.Άρνηση χορήγησης άδειας αερομεταφορέα 12.1.Οποιαδήποτε απόφαση για άρνηση χορήγησης άδειας αερομεταφορέα πρέπει να είναι γραπτή, πλήρως και αντικειμενικά αιτιολογημένη από τις αεροπορικές αρχές. 12.2.Η άρνηση χορήγησης της άδειας αερομεταφορέα μπορεί να γίνει ιδία για τους κατωτέρω λόγους: α.Αν η χορήγησή της, θεωρείται ότι δεν εξυπηρετεί το γενικώτερο κοινωνικό συμφέρον. β.Αν τα στοιχεία που αναφέρονται στην αίτηση των ενδιαφερομένων διαπιστωθεί ότι είναι αναληθή. γ.Αν από τα υποβληθέντα στοιχεία δεν αποδεικνύεται η βιωσιμότητα της επιχείρησης. Σελ. 544,08 Τεύχος 1146 – Σελ. 14 δ.Αν στο παρελθόν έχει χορηγηθεί παρόμοια άδεια, η οποία έμεινε ανενεργός εκτός εάν ο αιτών αποδείξει στις αεροπορικές αρχές ότι η νέα άδεια δεν θα μείνει και αυτή ανενεργός. ε.Αν τα υποβληθέντα στοιχεία είναι ελλιπή ύστερα δε από κλήση των αεροπορικών αρχών για συμπλήρωσή τους, δεν υπάρχει σχετική ανταπόκριση από τον αιτούντα. στ.Αν διαπιστωθεί ότι ο αιτών δεν έχει υπό τον απόλυτο έλεγχό του τα αναγκαία οικονομικά μέσα, που επικαλείται ότι έχει. ζ.Αν ο αιτών δεν είναι τεχνικά και επαγγελματικά ικανός, οικονομικά εύρωστος και αξιόπιστος. η.Αν εκκρεμούν οικονομικές υποχρεώσεις του αιτούντος ή άλλων επιχειρήσεων τις οποίες αυτός ελέγχει προς οργανισμούς κοινωνικών ασφαλίσεων ή δημόσιες υπηρεσίες. 13.Διάρκεια, λήξη και άρση ισχύος της άδειας αερομεταφορέα 13.1.Άδεια αερομεταφορέα ισχύει για το διάστημα για το οποίο χορηγήθηκε και το οποίο δεν επιτρέπεται να είναι μικρότερο των 3 και μεγαλύτερο των 10 ετών. 13.2.Μετά τη χρονική λήξη της άδειας είναι δυνατή, κατόπιν αίτησης του ενδιαφερομένου, η ανανέωσή της με τους ίδιους χρονικούς περιορισμούς. 13.3.Άδεια αερομεταφορέα παύει ισχύουσα: α.Με την πάροδο της χρονικής περιόδου για την οποία χορηγήθηκε. β.Λόγω απωλείας έστω και μιας των προϋποθέσεων χορήγησης της άδειας, που αναφέρονται στο άρθρ. 11.1. 38.Κ.β.12 Αεροπορικό Δίκαιο 134 γ.Αν εντός προθεσμίας 3 μηνών δεν έχει κατατεθεί αίτηση για την απόκτηση της άδειας τεχνικής εκμετάλλευσης. δ.Αν για διάστηκα ενός έτους από τη χορήγησή της δεν έχει αποκτήσει την άδεια τεχνικής εκμετάλλευσης. ε.Αν για διάστημα 2 ετών από την ημερομηνία χορήγησής της η επιχείρηση δεν έχει κάνει έναρξη των εργασιών της. στ.Ύστερα από αιτιολογημένη απόφαση των αεροπορικών αρχών για λόγους γενικότερης βλάβης του δημόσιου συμφέροντος, αντικειμενικά αποδεικνυομένης. ζ.Όταν η άδεια τεχνικής εκμετάλλευσης έχει αρθεί για διάστημα μεγαλύτερο του έτους. η.Όταν η επιχείρηση παύσει να είναι Ελληνικής ιδιοκτησίας κατά τα οριζόμενα στον παρόντα κανονισμό. θ.Σε περίπτωση καθ' υποτροπήν παράβασης των διατάξεων που αφορούν στη φορολογική, τελωνειακή και στις περί ασφαλείας πτήσεων νομοθεσίας ύστερα από πρόταση των αρμοδίων για τα θέματα αυτά υπηρεσιών. ι.Σε περίπτωση μη τήρησης από τον αερομεταφορέα των από τον αεροπορικό κώδικα οριζομένων υποχρεώσεών του. ια.Όταν η επιχείρηση του αερομεταφορέα κηρυχθεί σε πτώχευση. ιβ.Αν μετά την περίοδο δοκιμαστικής παροχής των υπηρεσιών του ο αερομεταφορέας δεν ανταποκρίνεται από άποψη οργάνωσης, και επιπέδου προσφερομένων υπηρεσιών στα καθιερωμένα στην αεροπορική αγορά επίπεδα. 13.4.Άρση ισχύος δυνατόν να γίνει για τους κατωτέρω λόγους: α.Όταν παύσει να υπάρχει η απαραίτητη ασφαλιστική κάλυψη που απαιτείται από τις διατάξεις του παρόντος και του κώδικα αεροπορικού δικαίου. β.Στην περίπτωση μη υποβολής των από τον παρόντα κανονισμό οριζομένων περιοδικών, στατιστικών, οικονομικών και λοιπών δεδομένων και δραστηριοτήτων του αερομεταφορέα. γ.Όταν αρθεί η ισχύς του πιστοποιητικού πτητικής ικανότητας ή του πιστοποιητικού τεχνικής εκμετάλλευσης και καθ' ο διάστημα αυτή η άρση διαρκεί. Το διάστημα αυτό σε καμία περίπτωση δε μπορεί να είναι μεγαλύτερο των 2 ετών. δ.Σε περίπτωση μη ύπαρξης εγγύησης ή μη συμπλήρωσης της κατατεθείσας εγγύησης εντός της εις τον παρόντα κανονισμό οριζομένης προθεσμίας ύστερα από κατάπτωση υπέρ των αεροπορικών αρχών ολοκλήρου ή μέρους αυτής. ε.Σε περίπτωση μη καταβολής των οριζομένων τελών προσγείωσης και στάθμευσης. στ.Σε περίπτωση κατά την οποία οι ζημίες του αερομεταφορέα υπερβούν τα δύο τρίτα του κατατεθιμένου κεφαλαίου αυτού. 13.5.Παύση ισχύος ή άρση ισχύος της άδειας αερομεταφορέα επιφέρει άμεση, οριστική ή προσωρινή κατά περίπτωση διακοπή των εργασιών του. 13.6.Για την περίπτωση της παρ.13.4.α. η παύση γίνεται αυτοδίκαια ενώ για τις λοιπές περιπτώσεις τόσο της παύσης όσο και της άρσης απαιτείται έγγραφη αιτιολογημένη απόφαση των αεροπορικών αρχών. Η ανωτέρω απόφαση εκδίδεται ένα (1) μήνα μετά από έγγραφη ενημέρωση του αερομεταφορέα από τις αεροπορικές αρχές, στην οποία αναφέρεται ο λόγος για τον οποίο αυτές θα προχωρήσουν στην παύση ή άρση της άδειας. 13.7.Η άρση ισχύει μέχρι αποκατάστασης του λόγου δι' ον επεβλήθη παύει δε με έγγραφο των αεροπορικών αρχών. 13.8.Για την επαναχορήγηση άδειας αερομεταφορέα ύστερα από την παύση ισχύος προηγούμενης, ακολουθείται εξαρχής η διαδικασία της χορήγησης άδειας εκτός από την περίπτωση της χρονικής λήξης άδειας για την ανανέωση της οποίας δεν απαιτείται: α.Η υποβολή εκ νέου των εις τον παρόντα κανονισμό οριζομένων δικαιολογητικών. β.Η κατάθεση νέου παραβόλου χορήγησης άδειας αερομεταφορέα. 14.Άδεια τεχνικής εκμετάλλευσης. 14.1.Απαγορεύεται η έκδοση άδειας τεχνικής εκμετάλλευσης χωρίς την ύπαρξη της άδειας αερομεταφορέα. 14.2.Απαγορεύεται η εκτέλεση οποιασδήποτε πτήσης χωρίς την ύπαρξη άδειας τεχνικής εκμετάλλευσης. 14.3.Η άδεια τεχνικής εκμετάλλευσης είναι έντυπος και περιλαμβάνει τα δικαιώματα, τις υποχρεώσεις του αεροπορικού μεταφορέα ως και τις προϋποθέσεις και τους περιορισμούς, που αναφέρονται στους επισυναπτόμενους σε αυτήν ειδικούς όρους τεχνικής εκμετάλλευσης σε σχέση με την ασφάλεια των πτήσεων. 15.Μητρώο αερομεταφορέων 15.1.Οι αεροπορικές αρχές τηρούν μητρώο των επιχειρήσεων, στις οποίες έχουν χορηγήσει άδεια αερομεταφορέα. 15.2.Το μητρώο, των αερομεταφορέων είναι θεωρημένο βιβλίο και τηρείται από τον συγκεκριμένο υπάλληλο, ο οποίος έχει ορισθεί υπεύθυνος από την αρμόδια Διεύθυνση αεροπορικής εκμετάλλευσης των αεροπορικών αρχών για το σκοπό αυτό. 15.3.Στο μητρώο θα περιλαμβάνονται τα παρακάτω στοιχεία για κάθε επιχείρηση: -το όνομα του αερομεταφορέα -η ταχυδρομική του διεύθυνση -ο αριθμός του τηλεφώνου του -ο αριθμός του τηλετύπου του -η τηλεγραφική του διεύθυνση -η κατηγορία της άδειας -ο αριθμός της άδειας αερομεταφορέα -η ημερομηνία λήξης της άδειας -οι τομείς δραστηριότητας για τους οποίους χορηγείται η άδεια -η περιοχή άσκησης των δικαιωμάτων -ο αριθμός των αεροσκαφών κατά τύπο 15.4.Ο υπάλληλος υποχρεούται για την έγκαιρη ενημέρωση του αρχείου, την παρακο-λούθηση των εις το παρόν αναφερομένων προ-διαγραφών και την   ενημέρωση των περιφερει(Μετά τη σελ. 544,08) Σελ. 544,09 Τεύχος 1146 – Σελ. 15 Αεροπορικό Δίκαιο 38.Κ.β.12 135 ακών υπηρεσιών των αεροπορικών αρχών, τόσο για κάθε εγγραφή στο μητρώο όσο και για κάθε τροποποίηση των στοιχείων, λήξη ή διαγραφή αυτών. Γ.Υποχρεώσεις αερομεταφορέα 16.Γενικά Ο αερομεταφορέας υποχρεούται ανεξάρτητα από το νομικό καθεστώς υπό το οποίο του χορηγήθηκε η άδεια αερομεταφορέα: 16.1.Να προσφέρει τις υπηρεσίες του, κατά τέτοιο τρόπο ώστε: -να επιτυγχάνεται ο μεγαλύτερος βαθμός ασφάλειας κατά τη μεταφορά των επιβατών, ταχυδρομείου και φορτίου -να εξασφαλίζεται η καλύτερη δυνατή εξυπηρέτηση των καταναλωτών -να αποφεύγονται οι άσκοπες καθυστερήσεις -να παρέχει με το προσωπικό του και τα μέσα που διαθέτει, τη συνδρομή που σε περίπτωση που ο αερολιμένας στον οποίο είναι εγκατεστημένος αντιμετωπίζει κατάσταση ανάγκης. 16.2.Επίσης ο αερομεταφορέας πέραν τυχόν άλλων εις το παρόν οριζομένων υποχρεώσεών του, οφείλει ιδία: α.Να συντάσσει δελτίο εναερίου μεταφοράς για κάθε είδους φορτίου που πρόκειται να μεταφέρει και το οποίο πρέπει να είναι πλήρως και λεπτομερώς συμπληρωμένο. β.Να συντάσσει δηλωτικό επιβατών, ταχυδρομείου και φορτίου, για κάθε πτήση που εκτελεί και να το υποβάλει όπου και ως ορίζεται από τις αρμόδιες αρχές. γ.Να γνωστοποιεί στις αεροπορικές αρχές, κάθε αλλαγή που ήθελε επέλθει στα δεδομένα που αναφέρονται στην παρ. 3.2 του παρόντος κανονισμού και στο διευθυντικό προσωπικό της επιχείρησής του. Μια τέτοια αλλαγή πρέπει να γνωστοποιείται στις αεροπορικές αρχές, το αργότερο εντός 10 ημερολογιακών ημερών από την υλοποίησή της. δ.Να υποβάλει τις εις το παρόν οριζόμενες καταστάσεις και στοιχεία. ε.Να προβαίνει στις από τις κείμενες διατάξεις ασφαλίσεις. στ.Να ελέγχει το επίπεδο συμπεριφοράς και εμφάνισης του προσωπικού του. ζ.Να έχει ασφαλισμένους τους επιβάτες, το αεροπορικό υλικό του, το προσωπικό του, τόσο το ιπτάμενο όσο και το τεχνικό καθώς επίσης να είναι ασφαλισμένος και για ζημίες έναντι τρίτων στην επιφάνεια. Σελ. 544,10 Τεύχος 1146- Σελ. 16 η.Κατά την παροχή των υπηρεσιών του να τηρεί πιστά τις διαδικασίες και οδηγίες που έχουν καθορισθεί από τις αεροπορικές ή άλλες κρατικές αρχές, καθώς και από τους αρμόδιους φορείς, διεθνείς ή μη. θ.Να αποφεύγει, αν προηγουμένως δεν έχει εξασφαλίσει όλες τις απαραίτητες άδειες και εγκρίσεις. -να προβαίνει σε διαφήμιση -να δημοσιεύει δρομολόγια και -να δέχεται πληρωμές για τις πτήσεις που πρόκειται να πραγματοποιήσει. ι.Να εφαρμόζει με ιδιαίτερη προσοχή τα οριζόμενα τόσο από τους Ελληνικούς, όσο και από τους διεθνείς κανονισμούς που αφορούν στην προστασία της δημόσιας υγείας και την καθαριότητα των δημόσιων χώρων που χρησιμοποιεί για την παροχή των υπηρεσιών του. ια.Να μεριμνά για την από το προσωπικό του εφαρμογή των ανωτέρω διατάξεων και κανονισμών. ιβ.Να αποφεύγει να χρησιμοποιεί προσωπικό μη εκπαιδευμένο ή μη πτυχιούχο όπου τέτοιο προσωπικό απαιτείται. ιγ.Να προβαίνει στην ασφάλιση των επιθεωρητών πτητικής ικανότητας αεροσκαφών (πλωιμότητας) και των μελών των διαφόρων εξεταστικών επιτροπών, που επιβαίνουν στα αεροσκάφη για εκτέλεση δοκιμών, ελέγχους δρομολογίων ή πραγματοποίηση εξετάσεων εν πτήσει, καθώς και κάθε κρατικού οργάνου, το οποίο επιβαίνει αεροσκάφους του, προς άσκηση οιασδήποτε μορφής ελέγχου στον αερομεταφορέα. Το ποσό της ασφάλισης δεν θα είναι κατώτερο του ποσού με το οποίο ασφαλίζεται κυβερνήτης Α των αεροσκαφών του. ιδ.Να δέχεται τους ελέγχους των αεροπορικών αρχών και να διευκολύνει με κάθε τρόπο τους υπαλλήλους αυτών κατά την άσκηση των καθηκόντων τους. ιε.Να έχει κατατεθιμένο στις αεροπορικές αρχές οργανόγραμμα της επιχείρησής του, σε κινητά φύλλα, και να ενημερώνει αυτό συνεχώς με την αντικατάσταση των φύλλων που καταδεικνύουν τις αλλαγές που πραγματοποιήθηκαν. 38.Κ.β.12 Αεροπορικό Δίκαιο 136 ιστ.Να ενημερώνει τις αεροπορικές αρχές σε περίπτωση διακοπής των εργασιών του, αναφέροντας και τους λόγους που τον οδήγησαν σε αυτή την απόφαση. ιζ.Να απέχει από κάθε αεροπορική δραστηριότητα στην οποία νομιμοποιείται από την άδεια αερομεταφορέα, όταν έχει αρθεί η άδεια τεχνικής εκμετάλλευσης, και καθ' ον χρόνο η άρση αυτή ισχύει. 17.Νομική μορφή επιχείρησης αερομεταφορέα 17.1.Επιχειρήσεις που προτίθενται, να ασκήσουν εργασίες αεροπορικής εκμετάλλευσης με άδεια κατηγορίας Β', δύναται να είναι οργανωμένες με τη μορφή την οποία επιθυμούν. 17.2.Επιχειρήσεις που προτίθενται να ασκήσουν εργασίες αεροπορικής εκμετάλλευσης με άδεια κατηγορίας Α οφείλουν να είναι οργανωμένες με τη μορφή της ανωνύμου εταιρείας ή της εταιρείας περιορισμένης ευθύνης. 17.3.Σε επιχειρήσεις αερομεταφορέων, οφείλουν να είναι Ελληνικής ιθαγένειας οι εξής: α.Στις ανώνυμες εταιρείες: -ο πρόεδρος -ο γενικός διευθυντής -οι εντεταλμένοι ή διευθύνοντες σύμβουλοι -τα δύο τρίτα των μελών του διοικητικού συμβουλίου β.Στις εταιρείες περιορισμένης ευθύνης : -ο διαχειριστής και  -τα τρία τέταρτα των μεριδιούχων γ.Στις εταιρείες προσώπων: -όλοι οι εταίροι ονομαστικά και δ.Όλα τα φυσικά πρόσωπα που είναι ιδιοκτήτες ή εκμεταλλεύονται μία επιχείρηση αερομεταφορών. 18.Περί ναυλώσεων. 18.1.Διάθεση ολόκληρης ή μέρους της χωρητικότητας αεροσκάφους από τον αερομεταφορέα προς τρίτους πραγματοποιείται μόνο με συμφωνητικό ναύλωσης. 18.2.Το συμφωνητικό υπογράφεται από τον αερομεταφορέα και το ναυλωτή ή από πρόσωπα εξουσιοδοτημένα και δεσμεύονται με την υπογραφή τους τους ανωτέρω, ακολουθεί δε ενιαία σειρά αρίθμησης κατ' έτος. 18.3.Κάθε συμφωνητικό περιλαμβάνει τουλάχιστον τα κατωτέρω στοιχεία: α.Τα συμβαλλόμενα μέρη. β.Το αντικείμενο της συμφωνίας, στο οποίο θα αναφέρονται αναλυτικά: -ο τύπος και η χωρητικότητα του αεροσκάφους -ο αριθμός των θέσεων που ναυλώνονται -τα σημεία διαδρομής της πτήσης -η ημερομηνία εκτέλεσης της πτήσης γ.Το ποσό της ναύλωσης. δ.Τυχόν άλλες οικονομικές ρυθμίσεις. ε.Την ασφαλιστική εταιρεία και τη διεύθυνσή της στην οποία ασφαλίζονται οι πληρωμές που καταβάλλει ο ναυλωτής του αεροσκάφους για την πραγματοποίηση της πτήσης. στ.Τους υπογράφοντες το συμφωνητικό, καθώς και τη θέση που κατέχουν στην επιχείρηση. ζ.Τον τόπο και την ημερομηνία υπογραφής του συμφωνητικού. 18.4.Διάθεση χωρητικότητας αεροσκάφους χωρίς την ύπαρξη συμφωνητικού ναύλωσης δεν επιτρέπεται, θεωρείται αυτόματα άκυρη, κάθε τέτοια δε μεταφορά απαγορεύεται. 18.5.Κατ' εξαίρεση επιτρέπεται η χωρίς συμφωνητικό ναύλωσης διάθεση ολόκληρης ή μέρους της χωρητικότητας του αεροσκάφους, εφόσον οι συνθήκες της αγοράς επιβάλλουν ταχείες και άτυπες ρυθμίσεις, μεταξύ του αερομεταφορέα και του ναυλωτού για την πραγματοποίηση πτήσης συγκεκριμένης μεταφοράς. 18.6.Η εκτέλεση της εις την προηγούμενη παράγραφο αναφερόμενης πτήσης επιτρέπεται υπό την προϋπόθεση ότι: α.Θα υπογράφεται εκ των υστέρων συμφωνητικό ναύλωσης μεταξύ των συμβαλλομένων. β.Το συμφωνητικό θα υπογράφεται το αργότερο εντός 48 ωρών από την υλοποίηση της πτήσης και εν πάσει περιπτώσει όχι αργότερα των 72 ωρών από τη συμφωνία. γ.Θα αποστέλλεται τηλεγράφημα από τον αερομεταφορέα στις αεροπορικές αρχές και στις αντίστοιχες υπηρεσίες του αερολιμένα φόρτωσης στο οποίο θα αναφέρεται: -η πραγματοποίηση της συμφωνίας -το ονοματεπώνυμο του ναυλωτή, καθώς και η διεύθυνσή του -η αδυναμία υπογραφής του σχετικού συμφωνητικού ναύλωσης -ο λόγος για τον οποίο δεν είναι δυνατή η υπογραφή συμφωνητικού ναύλωσης πριν από την εκτέλεση της πτήσης -η ημερομηνία πραγματοποίησης της μεταφοράς -το είδος της μεταφοράς -το ποσό της ναύλωσης 18.7.Η χωρητικότητα αεροσκάφους μπορεί να ναυλωθεί ταυτόχρονα σε περισσότερους του ενός ναυλωτές, κανείς εκ των οποίων όμως δεν θα έχει ποσοστό μικρότερο του ενός δεκάτου της όλης χωρητικότητος αυτού. 18.8.Υποναύλωση αεροσκάφους δεν επιτρέπεται 18.9.Δωρεάν διάθεση της χωρητικότητος αεροσκάφους ή μέρους αυτής, απαγορεύεται. 18.10.Κατ' εξαίρεση δωρεάν διάθεση χωρητικότητος επιτρέπεται: α.Εφόσον έχει συνταχθεί σχετικό συμφωνητικό ναύλωσης στο οποίο θα αναφέρονται: -το πρόσωπο προς το οποίο γίνεται η παραχώρηση καθώς και η διεύθυνσή του -ο λόγος για τον οποίο γίνεται η παραχώρηση -ο σκοπός για τον οποίο θα χρησιμοποιηθεί η χωρητικότητα του αεροσκάφους -ότι η παραχώρηση γίνεται δωρεάν και β.Ύστερα από άδεια των αεροπορικών αρχών. 18.11.Η ναύλωση του αεροσκάφους γίνεται κατά τα ισχύοντα στον κώδικα αεροπορικού δικαίου. 18.12.Στη σύμβαση ναύλωσης πέραν των εις τον κώδικα οριζομένων λαμβάνεται μέριμνα: (Μετά τη σελ. 544,10) Σελ. 544,11 Τεύχος 1146 – Σελ. 17 Αεροπορικό Δίκαιο 38.Κ.β.12 137 α.Ρύθμισης της ασφαλιστικής κάλυψης έναντι εμπορικών κίνδυνων που ήθελαν προκύψει λόγω αδυναμίας πραγματοποίησης της μεταφοράς εκ μέρους ενός των συμβαλλομένων. β.Ρύθμισης της αρμοδιότητος σύνταξης δηλωτικών επιβατών, ταχυδρομείου, φορτίου. 18.13.Το πρωτότυπο του συμφωνητικού ναύλωσης φυλάσσεται από τον αερομεταφορέα για διάστημα τουλάχιστον ενός (1) έτους. 18.14.Για κάθε μορφής ναύλωση 2 αντίγραφα του συμβολαίου υπογεγραμμένα από εκπροσώπους των δύο μερών που δεσμεύουν με την υπογραφή τους τις επιχειρήσεις τους κατατίθεται στις αεροπορικές αρχές εντός 5 εργασίμων ημερών από την υπογραφή τους. 18.15.Υπεύθυνος έναντι των αεροπορικών αρχών για την πληρότητα των εγγράφων και το έγκαιρο της κατάθεσης είναι ο αερομεταφορέας. 19.Εισιτήρια 19.1.Για κάθε μεταφορά επιβάτου εκδίδεται το κατά τον Κώδικα Αεροπορικού Δικαίου οριζόμενο εισιτήριο. 19.2.Το εισιτήριο εκδίδεται για λογαριασμό του αερομεταφορέα και περιλαμβάνει τουλάχιστον: α.Την επωνυμία της αεροπορικής εταιρείας που πραγματοποιεί τη μεταφορά. β.Την επωνυμία του ναυλωτού. γ.Τον αριθμό της πτήσης. δ.Τις ημερομηνίες αναχώρησης και άφιξης του επιβάτου. ε.Το ονοματεπώνυμο του επιβάτη. 19.3.Εισιτήριο εκδοθέν για λογαριασμό συγκεκριμένης αεροπορικής εταιρείας επιτρέπεται όπως κατά το σκέλος επιστροφής χρησιμοποιηθεί για μεταφορά από άλλη αεροπορική εταιρεία. 20.Δελτίο αεροπορικής μεταφοράς πράγματος 20.1.για κάθε μεταφορά πράγματος εκδίδεται το κατά τον κώδικα αεροπορικού δικαίου δελτίο αεροπορικής μεταφοράς και εφαρμόζονται τα εις αυτόν οριζόμενα. 20.2.Το δελτίο εκδίδεται από τον αερομεταφορέα για κάθε περίπτωση μεταφοράς που πραγματοποιείται είτε για λογαριασμό του κοινού είτε για λογαριασμό ναυλωτού. 20.3.Δελτίο επίσης εκδίδεται για κάθε δωρεάν μεταφορά καθώς και για κάθε μεταφορά ιδίου φορτίου. 21.Ναύλοι επιβατών 21.1.Για κάθε μεταφορά επιβάτου που αναλαμβάνει ο αερομεταφορέας ή ο ναυλωτής καταβάλλεται ναύλος από τον μεταφερόμενο, της δωρεάν μεταφοράς, πέραν των εις το παρόν οριζομένων, απαγορευομένης χωρίς την άδεια των αεροπορικών αρχών. Σελ. 544,12 Τεύχος 1146 – Σελ. 18 21.2.Οι αεροπορικές αρχές διατηρούν το δικαίωμα ελέγχων είτε κατόπιν καταγγελίας, είτε αυτεπάγγελτα, προς διαπίστωση και αντιμετώπιση πρακτικών αθέμιτου ανταγωνισμού και κατάχρηση της δεσπόζουσας θέσης στην αγορά. 22.Κόμιστρα φορτίου 22.1.Για κάθε μεταφορά φορτίου που αναλαμβάνει ο αερομεταφορέας ή ο ναυλωτής για λογαριασμό του κοινού καταβάλλεται κόμιστρο, από τον αποστολέα στον μεταφέροντα της δωρεάν μεταφοράς επιτρεπομένης μόνο ύστερα από γραπτή άδεια των αεροπορικών αρχών. 22.2.Τα κόμιστρα φορτίου που εφαρμόζει ο μεταφέρων καθορίζονται ελεύθερα με αμοιβαία συμφωνία μεταξύ των συμβαλλομένων μερών της σύμβασης μεταφοράς. 22.3.Καθιέρωση κανονικών κομίστρων φορτίου ή χορήγηση εκπτώσεων κάτω του κόστους μεταφοράς απαγορεύεται χωρίς άδεια των αεροπορικών αρχών. 22.4.Οι αεροπορικές αρχές διατηρούν το δικαίωμα ελέγχων είτε κατόπιν καταγγελίας, είτε αυτεπάγγελτα προς διαπίστωση και αντιμετώπιση πρακτικών αθέμιτου ανταγωνισμού και κατάχρησης της δεσπόζουσας θέσης στην αγορά. 22.5.Εφαρμογή καταλόγου κανονικών κομίστρων φορτίου γίνεται 10 εργάσιμες ημέρες μετά την έκδοσή του. 23.Μεταφορά προσώπων σε αμιγείς πτήσεις φορτίου 23.1.Μεταφορά επιβατών με πτήσεις φορτίου απαγορεύεται. 23.2.Τέτοια μεταφορά επιτρέπεται κατ' εξαίρεση μόνο: α.Για άτομα τα οποία συνοδεύουν το προς μεταφορά φορτίο, υπό την προϋπόθεση ότι: -το φορτίο απαιτεί την ύπαρξη συνοδού και -ο συνοδός έχει επαγγελματική σχέση με τον ιδιοκτήτη του φορτίου ή είναι ο ιδιοκτήτης αυτού 38.Κ.β.12 Αεροπορικό Δίκαιο 138 β.Για το προσωπικό του αερομεταφορέα ή του ναυλωτή το οποίο μετακινείται για εκτέλεση υπηρεσίας και γ.Για λοιπά άτομα ύστερα από έγκριση των αεροπορικών αρχών. 23.3.Για κάθε τέτοια μεταφορά επιβάτου απαιτείται έκδοση εισιτηρίου, ασφάλιση του μεταφερόμενου καθώς και αναγραφή των ονομάτων των μεταφερομένων στο δηλωτικό φορτίο με την ένδειξη «επιβάτης» έναντι του ονόματος εκάστου. 23.4.Το ύψος ασφάλισης καθορίζεται από τα εις τον αεροπορικό κώδικα οριζόμενα. 23.5.Στο τέλος εκάστου τριμήνου αποστέλλεται από τον αερομεταφορέα στις αεροπορικές αρχές κατάσταση στην οποία αναφέρονται: α.Ο αριθμός των ατόμων που μεταφέρθηκαν χωρίς να απαιτείται έγκριση των αεροπορικών αρχών καθώς και τα ονοματεπώνυμά τους. β.Ο αριθμός των ατόμων που μεταφέρθηκαν ύστερα από έγκριση των αεροπορικών αρχών. γ.Η διαδρομή στην οποία μεταφέρθηκαν και δ.Οι σχέσεις τους με τον αερομεταφορέα ή το ναυλωτή. 23.6.Σε περίπτωση μεταφοράς επιβατών προς ή από το εξωτερικό ο αερομεταφορέας είναι υπεύθυνος για την τήρηση από τους επιβάτες των διαφόρων συναλλαγματικών, τελωνειακών, διαβατηριακών, υγειονομικών και λοιπών διαδικασιών που έχουν θεσπισθεί από τις αρμόδιες υπηρεσίες. 23.7.Τα ανωτέρω ισχύουν και στην περίπτωση που ήθελαν τεθεί ανάλογες διαδικασίες και για τις διακινήσεις στο εσωτερικό. 24.Δωρεάν μεταφορά επιβατών. 24.1.Η δωρεάν μεταφορά επιβατών απαγορεύεται. 24.2.Κατ' εξαίρεση τέτοια μεταφορά επιτρέπεται: α.Για το προσωπικό της αεροπορικής εταιρείας β.Για το προσωπικό του ναυλωτού γ.Για το προσωπικό των αεροπορικών αρχών δ.Για συζύγους και τεκνά των ανωτέρω 24.3.Η σειρά προτεραιότητας επιβίβασης είναι ως ορίζεται ανωτέρω με επιπλέον περιορισμό ότι δεν είναι δυνατή η επιβίβαση κατόχου δωρεάν εισιτηρίων, έναντι επιβάτου με πληρωμένο εισιτήριο. 24.4.Για κάθε άλλη περίπτωση δωρεάν μεταφοράς απαιτείται έγκριση των αεροπορικών αρχών. 24.5.Ο μεταφορέας υποχρεούται όπως ανά τρίμηνο υποβάλλει στις αεροπορικές αρχές, κατάσταση στην οποία θα αναφέρονται οι επιβάτες τους οποίους μετέφερε δωρεάν, η ιδιότητά τους, η ημερομηνία μεταφοράς και η διαδρομή στην οποία τους μετέφερε. 25.Δωρεάν μεταφορά φορτίου 25.1.Η δωρεάν μεταφορά φορτίου απαγορεύεται. 25.2.Κατ' εξαίρεση τέτοια μεταφορά επιτρέπεται ύστερα από άδεια των αεροπορικών αρχών. 25.3.Η ανωτέρω άδεια χορηγείται εφόσον: α.Το μεταφερόμενο φορτίο ανήκει στον αερομεταφορέα ή στο ναυλωτή χωρητικότητας του αεροσκάφους και έχει σχέση με τις αεροπορικές δραστηριότητες αυτών. β.Δεν αφορά σε φορτίο άλλης εταιρείας των ενδιαφερομένων. γ.Πρόκειται περί ανταλλακτικού αεροσκάφους. 25.4.Μεταφορά φορτίου του αερομεταφορέα δεν απαιτεί εκ των προτέρων άδεια των αεροπορικών αρχών. 26.Υπερβάλλον βάρος αποσκευών 26.1.Η μεταφορά υπερβάλλοντος βάρος αποσκευής επιβάτου, επιτρέπεται, εφόσον τα δεδομένα πτήσεως του αεροσκάφους καθιστούν δυνατή αυτή την μεταφορά. 26.2.Θέματα είσπραξης τέλους υπερβάλλοντος βάρους ρυθμίζονται απαραίτητα στην μεταξύ αερομεταφορέα και ναυλωτού χωρητικότητας σύμβαση. 26.3.Η είσπραξη τέτοιου τέλους θα γίνεται με έκδοση απόδειξης θεωρημένης από τις οικονομικές αρχές. 26.4.Ένα από τα αντίγραφα της απόδειξης θα παραμείνει σαν στέλεχος προς φύλαξη για μελλοντική χρήση. 27.Μη διατεθείς χώρος αεροσκάφους 27.1.Κατά τη σύνταξη του συμφωνητικού ναύλωσης αεροσκάφους ρυθμίζεται και το θέμα της δέσμευσης ή μη τυχόν μη ναυλωθείσης χωρητικότητας αυτού. 27.2.Σε περίπτωση μη ύπαρξης τέτοιας ρύθμισης η μη ναυλωθείσα χωρητικότητα, διατίθεται ελεύθερα από τον εκμεταλλευόμενο το αεροσκάφος. 27.3.Ναυλωθείς και μη χρησιμοποιούμενος χώρος αεροσκάφους, δυνατόν να διατίθεται για τη μεταφορά: α.Προσωπικού του αερομεταφορέα β.Φορτίου που ανήκει στον αερομεταφορέα. γ.Προσωπικού του ναυλωτή δ.Προσωπικού ή φορτίου των αεροπορικών αρχών 28.Τήρηση στοιχείων 28.1.Ο αερομεταφορέας οφείλει να τηρεί τα στοιχεία που αναφέρονται στον παρόντα κανονισμό και να φυλάσσει αυτά επί διάστημα ενός έτους εκτός αν άλλως οι αεροπορικές αρχές ορίζουν. 28.2.Ο αερομεταφορέας φυλάσσει για διάστημα τουλάχιστον 2 ετών από την ημερομηνία έκδοσής τους, τα κάτωθι στοιχεία: α.Αντίγραφο του κάθε καταλόγου τιμολογίων που εφήρμοσε ή εφαρμόζει καθώς και τις προϋποθέσεις υπό τις οποίες αυτός ο κατάλογος ισχύει. β.Τουλάχιστο το πρωτότυπο κάθε συμφωνητικού ναύλωσης που έχει υπογράφει. γ.Αντίγραφο από κάθε δελτίο μεταφοράς πράγματος που έχει εκδόσει. δ.Αντίγραφο του κάθε δηλωτικού φορτίου που έχει καταθέσει στις αεροπορικές αρχές. ε.Παραστατικά και έγγραφα που αφορούν σε κάθε είδους συντήρησης και επισκευή των αεροσκαφών του. 28.3.Διατάξεις άλλων υπηρεσιών που ορίζουν μεγαλύτερες περιόδους φύλαξης των στοιχείων υπερισχύουν. (Μετά τη σελ. 544,12) Σελ. 544,13 Τεύχος 1146 – Σελ. 19 Αεροπορικό Δίκαιο 38.Κ.β.12 139 28.4.Εάν κατά τη διάρκεια της υποχρεωτικής φύλαξης των στοιχείων, αυτά καταστραφούν, ο αερομεταφορέας οφείλει να ενημερώσει αμέσως τις αεροπορικές αρχές, αναφέροντας τα στοιχεία που καταστράφησαν καθώς και τις συνθήκες κάτω από τις οποίες καταστράφηκαν. 28.5.Η ανωτέρω δήλωση γίνεται από άτομο που δεσμεύει με την υπογραφή του την επιχείρηση του αερομεταφορέα. 29.Υποβολή στοιχείων 29.1.Κάθε αερομεταφορέας υποβάλλει στις αεροπορικές αρχές κάθε στοιχείο της δραστηριότητάς του που ήθελε ζητηθεί από αυτές και ιδιαίτερα αυτά που αφορούν: α.Στον ισολογισμό ο οποίος θα αντανακλά τα ισοζυγία των λογαριασμών του την 31η Δεκεμβρίου κάθε έτους, καθώς και στην ανάλυση του λογαριασμού των αποτελεσμάτων χρήσεως. Η υποβολή θα γίνεται το αργότερο ένα (1) μήνα μετά τη δημοσίευση του ετήσιου ισολογισμού και θα υπογράφονται από τον υπεύθυνο για τα οικονομικά θέματα διευθυντή του αερομεταφορέα. β.Στον πίνακα των εργασιών του στον οποίο θα φαίνονται: -τα έσοδά του που προέρχονται από αερομεταφορές και κατά κατηγορία πτήσεων τακτικών και μη τακτικών κάθε μιας αναλυομένης σε έσοδα προερχόμενο από μεταφορές επιβατών, από μεταφορές φορτίου, από μεταφορές ταχυδρομείου και από λοιπές μεταφορές. -τα έσοδά του που προέρχονται από εργασίες που έχουν σχέση με τις αερομεταφορές αλλά δεν είναι αερομεταφορά. γ.Στον πίνακα των εξόδων λειτουργίας του κατά κατηγορία εξόδων, πτητικών, συντήρησης, γενικών, κ.λπ. δ.Στα πρακτικά των γενικών συνελεύσεων εφόσον ο αερομεταφορέας είναι οργανωμένος με τη μορφή της εταιρείας. ε.Στα στοιχεία που αναφέρονται: -στους μεταφερθέντες επί πληρωμή χιλιομετρικούς επιβάτες ανά κατηγορία πτήσεων -στους μεταφερθέντες επί πληρωμή χιλιομετρικούς τόννους ανά κατηγορία τακτικών και μη τακτικών πτήσεων. -στους μεταφερθέντες δωρεάν χιλιομετρικούς επιβάτες -στους μεταφερθέντες δωρεάν χιλιομετρικούς τόννους -στις χιλιομετρικές θέσεις που διέθεσε συνολικά Σελ. 544,14 Τεύχος 1146 – Σελ. 20 -στους χιλιομετρικούς τόννους που διέθεσε συνολικά -στους επιβάτες που επιβιβάστηκαν στα αεροσκάφη του -στους τόννους φορτίου που φορτώθηκαν στα αεροσκάφη του -στα διανυθέντα χιλιόμετρα με αμοιβή -στα διανυθέντα χιλιόμετρα χωρίς αμοιβή -στον αριθμό των απογειώσεων για μεταφορά επιβατών με αμοιβή -στον αριθμό των απογειώσεων για μεταφορά φορτίου χωρίς αμοιβή -στις ώρες πτήσεως με αμοιβή για μεταφορά επιβατών -στις ώρες πτήσεως με αμοιβή για μεταφορά φορτίου -στις ώρες πτήσεως χωρίς αμοιβή για μεταφορά επιβατών -στις ώρες πτήσεως χωρίς αμοιβή για μεταφορά φορτίου -στα σημεία από/προς τα οποία έγιναν οι μεταφορές -στους επιβάτες που μεταφέρθηκαν από/ προς κάθε σημείο -στους τόννους φορτίου που μεταφέρθηκε από/προς κάθε σημείο 29.2.Τα αναφερόμενα στην παρ.29.1.ε. στοιχεία υποβάλλονται: α.Κατά μήνα β.Στο τέλος του έτους, συγκεντρωτικά και αναλυτικά κατά μήνα γ.Στο τέλος εκάστης περιόδου, χειμερινής και θερινής, συγκεντρωτικά και αναλυτικά κατά μήνα. 29.3.Τα λοιπά στοιχεία υποβάλλονται κάθε έτος και μέχρι τις 31 Ιανουαρίου του επομένου έτους. 29.4.Προς υπολογισμό των ανωτέρω ορίζεται ότι: α.Χιλιομετρικοί επιβάτες με αμοιβή είναι το γινόμενο των διανυθέντων χιλιομέτρων επί τον αριθμό των επιβατών που μεταφέρθηκαν με αμοιβή στη συγκεκριμένη πτήση. β.Δωρεάν χιλιομετρικοί επιβάτες είναι το γινόμενο των διανυθέντων χιλιομέτρων επί τον αριθμό των επιβατών που μεταφέρθηκαν χωρίς αμοιβή στη συγκεκριμένη πτήση. 38.Κ.β.12 Αεροπορικό Δίκαιο 140 γ.Διατεθείσες χιλιομετρικές θέσεις, είναι το γινόμενο των διανυθέντων χιλιομέτρων σε κάθε πτήση επί τον αριθμό των θέσεων που διατέθηκαν στη συγκεκριμένη πτήση. δ.Χιλιομετρικοί τόννοι με αμοιβή είναι το γινόμενο των διανυθέντων χιλιομέτρων επί τον αριθμό των τόννων που μεταφέρθηκαν με αμοιβή στη συγκεκριμένη πτήση. ε.Δωρεάν χιλιομετρικοί τόννοι είναι το γινόμενο των διανυθέντων χιλιομέτρων επί τον αριθμό των τόννων που μεταφέρθηκαν χωρίς αμοιβή στη συγκεκριμένη πτήση. στ.Διανυθέντες χιλιομετρικοί τόννοι είναι το γινόμενο των διανυθέντων χιλιομέτρων σε κάθε πτήση επί τον αριθμό της χωρητικότητας σε τόννους που διατέθηκαν στη συγκεκριμένη πτήση. ζ.Θερινή περίοδος θεωρείται η περίοδος του έτους που αρχίζει την 1η Απριλίου και τελειώνει την 30η Οκτωβρίου συμπεριλαμβανομένων. η.Χειμερινή περίοδος θεωρείται η περίοδος του έτους που αρχίζει την 1η Νοεμ. και τελειώνει την 31η Μαρτίου. 30.Υποχρέωση μεταφοράς 30.1.Ο αερομεταφορέας υποχρεούται να δέχεται προς μεταφοράν οποιονδήποτε νομιμοποιούμενο επιβάτη ήθελε παρουσιαστεί υπό την προϋπόθεση ότι αυτός δεν ήθελε δημιουργήσει προβλήματα στην ασφάλεια των πτήσεων. Αρμόδιος για να λάβει απόφαση στη συγκεκριμένη περίπτωση είναι ο Κυβερνήτης του αεροσκάφους. 30.2.Ο αερομεταφορέας υποχρεούται να δέχεται προς μεταφοράν κάθε φορτίο που ήθελε προσκομισθεί εφόσον η εργασία αυτή προβλέπεται στην άδεια αερομεταφορέα υπό την προϋπόθεση ότι: α.Θα είναι κατάλληλα συσκευασμένο. β.Στην περίπτωση που το φορτίο ανήκει στην κατηγορία των επικινδύνων υλικών θα είναι συσκευασμένο σύμφωνα με τα οριζόμενα από τον ICAO ή την ΙΑΤΑ. γ.Σε περίπτωση που το επικίνδυνο υλικό θεωρείται από τις Ελληνικές διατάξεις και πολεμικό υλικό να έχουν ακολουθηθεί οι διαδικασίες διακίνησής του που έχουν καθιερωθεί από τις αρμόδιες ελληνικές αρχές. 31.Περιορισμός μεταφοράς φορτίου 31.1.Κατ' εξαίρεση των εις το προηγούμενο κεφάλαιο αναφερομένων, επιτρέπεται όπως ο αερομεταφορέας περιορίζει -σε προσωρινή και μόνο βάση- να μεταφέρεται με αεροσκάφη του, οιασδήποτε μορφής φορτίο πλην ταχυδρομείου με την προϋπόθεση ότι ο περιορισμός της μεταφοράς οφείλεται: α.Σε έλλειψη προσωπικού. β.Σε έλλειψη μέσων. γ.Σε μεταφορά άλλου φορτίου το οποίο έχει ήδη αποκτήσει προτεραιότητα μεταφοράς. δ.Σε άλλους λόγους ανωτέρας βίας. 31.2.Περιορισμός μεταφοράς σε καμμία περίπτωση δεν μπορεί να θεωρηθεί ότι είναι η μη αποδοχή προς μεταφορά φορτίου, το οποίο: α.Δεν επιτρέπεται να μεταφερθεί αεροπορικώς. β.Δεν είναι κατάλληλα συσκευασμένο. γ.Δεν έχουν τηρηθεί οι σχετικές διαδικασίες που προβλέπονται από διατάξεις Νόμων και Κανονισμών. δ.Έχει περιορισμούς ως προς την ποσότητα που θα μεταφερθεί. 31.3.Ο περιορισμός μεταφοράς φορτίου δηλώνεται εγγράφως και μπορεί να αφορά σε κάθε μορφής φορτίο ανακοινώνεται δε δημόσια από τον αερομεταφορέα. -Κάθε περιορισμός μεταφοράς μπορεί να έχει διάρκεια μόνο 30 ημερών από την ημερομηνία έναρξής της. -Παράταση της ανωτέρω προθεσμίας επιτρέπεται μόνο ύστερα από άδεια των αεροπορικών αρχών. 31.4.Κάθε έγγραφο για περιορισμό μεταφοράς περιλαμβάνει τα κάτωθι στοιχεία: α.Αύξοντα αριθμό του εγγράφου. β.Το όνομα και την έδρα του αερομεταφορέα που εκδίδει το έγγραφο. γ.Τις ημερομηνίες έναρξης και λήξης του περιορισμού μεταφοράς. δ.Τα είδη στα οποία εφαρμόζεται ο περιορισμός. ε.Τα σημεία της πτήσης στα οποία εφαρμόζεται ο περιορισμός μεταφοράς. 31.5.Κανένα έγγραφο για περιορισμό μεταφοράς δεν μπορεί να ισχύσει αν δεν περάσουν 48 ώρες από την ανακοίνωσή του. 31.6.Ανακοίνωση θεωρείται ότι έγινε αν το έγγραφο του περιορισμού μεταφοράς αναρτηθεί σε εμφανές σημείο του κάθε καταστήματος του αερομεταφορέα και ένα αντίγραφο αυτού έχει σταλεί στο εμπορικό επιμελητήριο της έδρας του αερομεταφορέα και των πόλεων στις οποίες αυτός έχει καταστήματα. Σε περίπτωση μη ύπαρξης εμπορικού επιμελητηρίου η κοινοποίηση γίνεται προς τις Δημοτικές αρχές. 31.7.Ανακοίνωση προς τους ως άνω φορείς γίνεται και σε περίπτωση τροποποίησης ή άρσης του περιορισμού μεταφοράς. 31.8.Οποιοδήποτε πρόσωπο έχει έννομο συμφέρον δύναται εντός 7 ημερών, εκθέτοντας τους λόγους, να αποτανθεί στις αεροπορικές αρχές εκφράζοντας αντιρρήσεις για την επιβολή του περιορισμού μεταφοράς. 31.9.Οι αεροπορικές αρχές εγκρίνουν τον περιορισμό μεταφοράς εφόσον ισχύουν οι προϋποθέσεις αδυναμίας που αναφέρονται στην πρώτη παράγραφο του παρόντος. 31.10.Περιορισμός μεταφοράς φορτίου δεν μπορεί να ισχύσει για μεταφορά ταχυδρομείου. 32.Μεταφορά ταχυδρομείου 32.1.Αερομεταφορέας ο οποίος εκτελεί τακτικές πτήσεις φορτίου, πέραν των εις τον παρόντα κανονισμό οριζομένων υποχρεώσεών του, αποστέλλει πίνακα των εγκεκριμένων τακτικών δρομολογίων του και στα Ελληνικά Ταχυδρομεία. 32.2.Στον πίνακα αναφέρονται: α.ο αερομεταφορέας β.ο αριθμός της πτήσης γ.η διαδρομή (Μετά τη σελ. 544,14) Σελ. 544,15 Τεύχος 1146 – Σελ. 21 Αεροπορικό Δίκαιο 38.Κ.β.12 141 δ.τα σημεία της πτήσης, αρχικό, τελικό και τυχόν ενδιάμεσα ε.οι ώρες άφιξης και αναχώρησης στα ανωτέρω σημεία στ.ο τύπος του αεροσκάφους που χρησιμοποιείται 32.3.Οποιαδήποτε αλλαγή στον πίνακα τακτικών πτήσεων γνωστοποιείται αμέσως στα Ελληνικά Ταχυδρομεία. 33.Προσωπικό 33.1.Το χρησιμοποιούμενο από τον αερομεταφορέα και το ναυλωτή χωρητικότητας προσωπικό πρέπει: α.Να είναι έμπειρο και εκπαιδευμένο για τις εργασίες που θα εκτελεί. β.Στην περίπτωση που απαιτούνται από την Ελληνική νομοθεσία ή από διεθνείς οργανισμούς ειδικά πτυχία για την εκτέλεση συγκεκριμένων εργασιών, οι εκτελούντες αυτές θα πρέπει να είναι κάτοχοι των πτυχίων, με ευθύνη της επιχείρησης στην οποία απασχολούνται. γ.Το Τεχνικό προσωπικό επιπλέον να είναι σε θέση να χρησιμοποιεί τα τεχνικά εγχειρίδια που θεωρούνται απαραίτητα, για την εκτέλεση της εργασίας του τα οποία θα ενημερώνονται συνεχώς. Εκ των ανωτέρω το πτυχιούχο κυρίως προσωπικό θα πρέπει να γνωρίζει την Αγγλική γλώσσα ικανοποιητικά. δ.Να γνωρίζει πλήρως την Ελληνική γλώσσα ώστε να είναι δυνατή η απρόσκοπτη συννενόηση για να καλύπτονται οι όροι ασφαλείας τόσο κατά την εκτέλεση των εργασιών μεταφοράς όσο και κατά την αντιμετώπιση εκτάκτων αναγκών. ε.Να γνωρίζει και να εφαρμόζει τους κανονισμούς του Αερολιμένα και τις ισχύουσες εκάστοτε διατάξεις και να ακολουθεί τις οδηγίες των αρμοδίων οργάνων επ' αυτών. στ.Εξ αυτού το διευθυντικό προσωπικό να διαμένει μονίμως στην περιοχή άσκησης των καθηκόντων του. 33.2.Το προσωπικό επίσης οφείλει: α.Να ενημερώνεται για τις εξελίξεις του αντικειμένου της εργασίας του. β.Να είναι ενδεδυμένο ευπρεπώς, σε περίπτωση δε που έχει προκαθοριστεί ιδιαίτερος τύπος ενδυμασίας για λόγους ασφάλειας ή οριοθέτησης καθηκόντων, να τη φορά ανελλιπώς. γ.Να τηρεί τους κανόνες ασφάλειας, καθαριότητας και υγιεινής. δ.Να μην εκτελεί εργασίες για τις οποίες δεν είναι εκπαιδευμένο ή δεν έχει σχετική εμπειρία. ε.Να μην εισέρχεται στους ελεγχόμενους χώρους του Αερολιμένα παρά μόνο για εκτέλεση εργασίας. Σελ. 544,16 Τεύχος 1146 – Σελ. 22 στ.Να ενημερώνεται για τις οδηγίες των αεροπορικών αρχών και για τις αποφάσεις που εκδίδονται από τον Αερολιμενάρχη και οι οποίες αφορούν στη λειτουργία του Αερολιμένα. ζ.Κατά την διάρκεια της υπηρεσίας του -να μην ευρίσκεται υπό την επήρρεια οινοπνευματωδών ποτών -να μην προβαίνει σε επικίνδυνες ενέργειες ή σε αντιδικίες -να μην κυκλοφορεί σε ελεγχόμενες περιοχές, εκτός αν υπάρχει συγκεκριμένος υπηρεσιακός λόγος. 32.3.Το απασχολούμενο στον αερολιμένα προσωπικό του αερομεταφορέα υποχρεούται να παρέχει κάθε δυνατή συνδρομή στους υπαλλήλους των αεροπορικών αρχών και στον Αερολιμενάρχη κατά την εκτέλεση των καθηκόντων τους, ιδιαίτερα δε κατά τις περιπτώσεις αντιμετώπισης καταστάσεων ανάγκης. 34.Εκπαίδευση Προσωπικού 34.1.Ο αερομεταφορέας και ο ναυλωτής είναι υπεύθυνοι για τη σωστή και συνεχή εκπαίδευση του προσωπικού του, ώστε αυτό να είναι σε θέση να φέρει σε πέρας την εργασία του με άριστο τρόπο. 34.2.Ειδικότερα ο αερομεταφορέας οφείλει να διατηρεί πρόγραμμα εκπαίδευσης του προσωπικού του, που θα αφορά: α.Στους τύπους των αεροσκαφών που χρησιμοποιεί. β.Στα καθήκοντα εργασίας της θέσης του. γ.Στη γενική αεροπορική μόρφωση, απαραίτητη για τη σωστότερη κατανόηση και προσφορά της εργασίας του. 34.3.Ο αερομεταφορέας υποχρεούται ιδιαίτερα πέραν των οριζομένων από την ισχύουσα νομοθεσία να εκπαιδεύει το προσωπικό του σε εκείνες τις εξειδικευμένες εργασίες για τις οποίες απαιτείται υψηλός βαθμός ακρίβειας ικανότητας, γνώσης και επιδεξιότητας. 38.Κ.β.12 Αεροπορικό Δίκαιο 142 34.4.Η εκπαίδευση θα είναι η γενικά παραδεκτή στον αεροπορικό χώρο και θα είναι σύμφωνη με τις απαιτήσεις των κανονισμών των Ελληνικών και διεθνών αεροπορικών οργανισμών. 34.5.Η εκπαίδευση θα είναι θεωρητική και πρακτική, ο δε αερομεταφορέας υποχρεούται: α.Να γνωστοποιεί κάθε έναρξη σειράς εκπαίδευσης στις αεροπορικές αρχές αναφέροντας τα μαθήματα που θα πραγματοποιηθούν καθώς και τα ονόματα των συμμετεχόντων. β.Να εξετάζει τακτικά το προσωπικό του, ώστε να διαπιστώνει το επίπεδο ικανότητάς του. 34.6.Το προσωπικό υποχρεούται να ακολουθεί τα προγράμματα εκπαίδευσης που οργανώνονται από τον αερομεταφορέα ή από τις αεροπορικές αρχές και να υφίσταται τους επ' αυτού ελέγχους. 34.7.Οι αεροπορικές αρχές δια των αρμοδίων οργάνων ελέγχουν και διαπιστώνουν το επίπεδο εκπαίδευσης του προσωπικού του αερομεταφορέα. 34.8.Η εκπαίδευση θα γίνεται από έμπειρο προσωπικό το οποίο θα έχει τόσο θεωρητική όσο και πρακτική πείρα στα αντικείμενα που εκπαιδεύει. 34.9.Ο αερομεταφορέας πιστοποιεί έγγραφα την εκπαίδευση που έχει υποστεί το προσωπικό του και διατηρεί σχετικό αρχείο για μελλοντική χρήση. 35.Μέσα και υλικά επίγειας εξυπηρέτησης. 35.1.Ο αερομεταφορέας μπορεί να χρησιμοποιεί κατά την εξυπηρέτηση των αεροσκαφών του ίδια μέσα παροχής υπηρεσιών επίγειας εξυπηρέτησης κατόπιν σχετικής άδειας. 35.2.Τα μέσα πρέπει να είναι τα προβλεπόμενα από τον κατασκευαστή του αεροσκάφους τους κανονισμούς και οδηγίες των αεροπορικών αρχών και κατάλληλα για εργασία για την οποία θα χρησιμοποιηθούν. 35.3.Ο δανεισμός ή η παραχώρηση μέσων κατά περίπτωση από ή σε άλλους φορείς απαγορεύεται εκτός από καταστάσεις ανάγκης. 35.4.Η μίσθωση μέσων σε/από τρίτους επιτρέπεται υπό την προϋπόθεση ότι αυτή: α.Θα ενεργείται εγγράφως. β.Θα είναι διάρκειας τουλάχιστον έξι (6) μηνών και γ.Ύστερα από άδεια του αερολιμενάρχη, δ.Τα μέσα θα χρησιμοποιούνται για την εξυπηρέτηση ιδίου τύπου αεροσκαφών. 35.5.Τα μέσα που χρησιμοποιεί κάθε αερομεταφορέας κατά τον χρόνο μη χρησιμοποίησής του, πρέπει να φυλάσσονται επιμελώς σε προκαθορισμένους και εγκεκριμένους από τον εκμεταλλευόμενο τον αερολιμένα χώρους. 35.6.Ο αερομεταφορέας υποχρεούται για αντιμετώπιση περιπτώσεων ανάγκης και μόνο, να διαθέτει ύστερα από εντολή του Αερολιμενάρχη τον εξοπλισμό ανύψωσης και ρυμούλκησης που τυχόν διαθέτει. 35.7.Ο εξοπλισμός αυτός επιστρέφεται αμέσως μετά την αντιμετώπιση της ανάγκης. 35.8.Υποχρέωση αποζημίωσης του αερομεταφορέα για την υπόψη διάθεση έχει εκείνος που έλαβε τις υπηρεσίες. 35.9.Η διάθεση αυτή θεωρείται ότι είναι οιονεί συμφωνία μεταξύ αερομεταφορέα και εξυπηρετούμενου και διέπεται από όλες τις εξ αυτής απορρέουσας υποχρεώσεις και δικαιώματα. Δ.Υποχρεώσεις ναυλωτών 36.Γενικά 36.1.Ο ναυλωτής χωρητικότητας αεροσκάφους υποχρεούται: α.Να εφαρμόζει τα αναφερόμενα στον παρόντα κανονισμό, καθώς και στις γενικότερες διατάξεις νόμων και κανονισμών που αφορούν στην αεροπορική μεταφορά επιβατών, ταχυδρομείου και φορτίου. β.Να εξασφαλίζει όλες τις απαραίτητες άδειες που απαιτούνται για τη μεταφορά των επιβατών και του φορτίου. γ.Να τηρεί όλους τους κανόνες ασφαλείας που έχουν τεθεί από τις αεροπορικές ή άλλες αρχές. δ.Να φροντίζει για την καλή εμφάνιση και συμπεριφορά του προσωπικού του κατά τη διάρκεια της παραμονής και εργασίας του στον αερολιμένα. ε.Να δέχεται τους ελέγχους των αεροπορικών αρχών και να διευκολύνει με κάθε τρόπο τους υπαλλήλους αυτών, κατά την άσκηση των καθηκόντων τους. Ε.Υποχρεώσεις Αεροπορικών Αρχών 37.Γενικά 37.1.Οι αεροπορικές αρχές φροντίζουν για τη θέσπιση των γενικότερων κανόνων και διαδικασιών που ρυθμίζουν θέματα αεροπορικών μεταφορών επιβατών με μη τακτικές πτήσεις και μεταφορών φορτίου. 37.2.Οι αεροπορικές αρχές υποχρεούνται να πραγματοποιούν κάθε μορφής ελέγχους στους αερομεταφορείς ή ναυλωτές με τους αρμόδιους υπαλλήλους τους, ώστε να τηρούνται τα εις τον παρόντα κανονισμό οριζόμενα. Για το σκοπό αυτό ζητούν όλες τις απαραίτητες πληροφορίες εγγράφως ή μη και επιβάλλουν τη λήψη μέτρων όπου απαιτείται. 37.3.Οι ανωτέρω πληροφορίες θεωρούνται εμπιστευτικές και χειρίζονται σαν τέτοιες. 37.4.Οι ανωτέρω έλεγχοι δυνατόν να αφορούν και στα εμπορικά τεχνικά και λοιπά επίσημα έγγραφα, στοιχεία και βιβλία, παρέχεται δε η δυνατότητα στους ελέγχοντες: α.Να παίρνουν αντίγραφα από αυτά. β.Να ζητούν προφορικές εξηγήσεις κατά την διάρκεια του ελέγχου. γ.Να εισέρχονται σε οποιοδήποτε χώρο που χρησιμοποιείται από τον αερομεταφορέα ή το ναυλωτή για την άσκηση της επαγγελματικής αεροπορικής δραστηριότητάς του και δ.Να δεσμεύουν κάθε στοιχείο που ήθελε κριθεί απαραίτητο για τη διεξαγωγή της έρευνας. 37.5.Οι ελέγχοντες θα πραγματοποιούν την έρευνα ύστερα από έγγραφη εντολή των αεροπορικών αρχών στην οποία θα αναφέρεται η ημερομηνία πραγματοποίησής της, το αντικείμενο της και το όνομα του εκτελούντος την έρευνα. Οι ελέγχοντες δυνατόν να μην ανήκουν στο προσωπικό των αεροπορικών αρχών. (Μετά τη σελ. 544,16) Σελ. 544,17 Τεύχος 1146- Σελ. 23 Αεροπορικό Δίκαιο 38.Κ.β.12 143 37.6.Τις πληροφορίες υποχρεούνται να δίνουν οι ιδιοκτήτες των επιχειρήσεων, στην δε περίπτωση νομικών προσώπων οι νόμιμα εκπροσωπούντες αυτά. 37.7.Οι αεροπορικές αρχές δύνανται ανά πάσα στιγμή να ελέγχουν την εκπαίδευση και ικανότητα του προσωπικού καθώς και την καταλληλότητα των μέσων που χρησιμοποιεί ο αερομεταφορέας ή ο ναυλωτής για την παροχή των υπηρεσιών τους. 37.8.Οι ενεργούντες τον έλεγχο, υποχρεούνται όπως μετά το πέρας αυτού, υποβάλλουν σχετική έκθεση, κοινοποιώντας αυτήν και εις την ελεγχθείσα επιχείρηση, αναφέροντας τυχόν διαπιστωθείσες παραβάσεις και προτείνοντας σχετικά μέτρα για την αντιμετώπιση της κατάστασης. 37.9.Οι αεροπορικές αρχές επίσης όταν χορηγούν την άδεια αερομεταφορέα φροντίζουν ώστε: α.Η επιχείρηση στην οποία χορηγείται η άδεια να είναι ικανή να φέρει σε πέρας το ανατιθέμενο έργο. β.Να ενθαρρύνεται ο υγιής ανταγωνισμός. γ.Να εξασφαλίζεται η εξυπηρέτηση των καταναλωτών, τόσο των κεντρικών όσο και των περιφερειακών και απομονωμένων περιοχών της χώρας. δ.Να υπάρχει η μεγαλύτερη δυνατή ασφάλεια ε.Να παρέχονται οι ανωτέρω υπηρεσίες με τις χαμηλότερες δυνατές τιμές, εξασφαλιζομένης ταυτόχρονα και της ικανοποιητικής επιστροφής του κεφαλαίου. στ.Να επέρχεται η μικρότερη δυνατή καταστροφή στο περιβάλλον. 37.10.Οι αεροπορικές αρχές υποχρεούνται επίσης: α.Να εκδίδουν πίνακες ετήσιους συνολικά και αναλυτικά, ανά κατηγορία πτήσεων, και ανά εταιρεία και στους οποίους να φαίνονται: -οι χιλιομετρικοί επιβάτες που μεταφέρθηκαν συνολικά -οι χιλιομετρικοί επιβάτες επί πληρωμή -οι δωρεάν χιλιομετρικοί επιβάτες -οι μεταφερθέντες επιβάτες συνολικά -οι επί πληρωμή μεταφερθέντες επιβάτες -οι δωρεάν μεταφερθέντες επιβάτες -οι διατεθείσες χιλιομετρικές θέσεις -ο αριθμός των απογειώσεων για μεταφορά επιβατών -οι ώρες πτήσης συνολικά, ανά κατηγορία πτήσεων, και κατά αεροπορική εταιρεία -τα σημεία από/προς τα οποία έγιναν οι μεταφορές -τους επιβάτες που μεταφέρθηκαν από/προς κάθε σημείο Σελ. 544,18 Τεύχος 1146 – Σελ. 24 -οι χιλιομετρικοί τόννοι φορτίου συνολικά που μεταφέρθηκαν από αερομεταφορείς και μη -οι χιλιομετρικοί τόννοι φορτίου που μεταφέρθηκαν από μη αερομεταφορείς -οι μεταφερθέντες τόννοι φορτίου συνολικά -οι μεταφερθέντες τόννοι φορτίου από αερομεταφορείς -οι μεταφερθέντες τόννοι φορτίου από μη αερομεταφορείς -οι διατεθέντες τόννοι συνολικά -οι διατεθέντες τόννοι από αερομεταφορείς -οι διατεθέντες τόννοι από μη αερομεταφορείς -τα διανυθέντα χιλιόμετρα με αμοιβή από αερομεταφορείς -τα διανυθέντα χιλιόμετρα χωρίς αμοιβή από αερομεταφορείς -τα διανυθέντα χιλιόμετρα από μη αερομεταφορείς β.Να επεξεργάζονται τα ανωτέρω στοιχεία εκδίδοντας και τους σχετικούς πίνακες. γ.Να πραγματοποιούν συστηματικούς ελέγχους με τους αρμόδιους υπαλλήλους τους, ώστε να τηρούνται τα εις τον παρόντα κανονισμό οριζόμενα. δ.Να επιβάλλουν τις προβλεπόμενες από τον κώδικα αεροπορικού δικαίου ποινές σε περίπτωση παράβασης των διατάξεων του παρόντος κανονισμού. 38.Προστασία επιβατών 38.1.Οι αεροπορικές αρχές φροντίζουν ώστε οι αεροπορικές εταιρείες να προσφέρουν την καλύτερη δυνατή εξυπηρέτηση στους καταναλωτές. 38.2.Με στόχο αυτή την εξυπηρέτηση οι αεροπορικές αρχές σε περίπτωση διαπίστωσης παράτυπης μεταφοράς επιβάτου, την απαγορεύουν μόνο αν έχει επιδειχθεί δόλος από την πλευρά του μεταφερόμενου, οποιαδήποτε δε κύρωση επιβάλλεται στον αερομεταφορέα. 38.Κ.β.12 Αεροπορικό Δίκαιο 144 ΣΤ.Προϋποθέσεις εκτέλεσης πτήσεων από επιχειρήσεις με Ελληνική άδεια αερομεταφορέα. 39.Γενικά 39.1.Απαγορεύεται η εκτέλεση μεταφορών με μη τακτικές πτήσεις χωρίς γραπτή έγκριση των αεροπορικών αρχών. 39.2.Η έγκριση χορηγείται εφόσον έχουν εξασφαλιστεί από τον ενδιαφερόμενο: α.Η άδεια αερομεταφορέα. β.Η άδεια τεχνικής εκμετάλλευσης. γ.Η άδεια χρονικής χρήσης των εμπλεκομένων αερολιμένων και υπό την προϋπόθεση ότι: -έχει κατατεθεί η σχετική εγγυητική επιστολή -δεν αντίκειται στη γενικότερη πολιτική του κράτους 39.3.Παρά ταύτα οι αεροπορικές αρχές δύνανται εκ των προτέρων να καθορίζουν όπως κατηγορίες πτήσεων πραγματοποιούνται χωρίς προηγούμενη έγκρισή τους, εφόσον αυτές θα εκτελούνται σύμφωνα με προδιαγεγραμμένους κανόνες που θα έχουν καθοριστεί από αυτές. 39.4.Χορηγηθείσα έγκριση ισχύει για τον συγκεκριμένο σκοπό, αερολιμένα, ημέρα και ώρα για την οποία εξεδόθη η δε εκτέλεση των πτήσεων θα γίνεται χωρίς να παραβιάζεται το ωράριο λειτουργίας των αερολιμένων. Οι αεροπορικές αρχές ορίζουν τη διαδικασία χορήγησης της γραπτής έγκρισης. 39.5.Απαγορεύεται: α.Η διαφήμιση των προς εκτέλεση πτήσεων β.Η πραγματοποίηση εισπράξεων από τον αερομεταφορέα, εάν προηγουμένως δεν έχει δοθεί σχετική άδεια από τις αεροπορικές αρχές για τις υπόψη πτήσεις. 39.6.Οι μεταφορές με μη τακτικές πτήσεις εκτελούνται σύμφωνα με τις προϋποθέσεις που εκάστοτε ισχύουν και οι οποίες έχουν καθορισθεί από τις αεροπορικές αρχές. 40.Εκτέλεση μεμονωμένων μη τακτικών πτήσεων 40.1.Για την εκτέλεση μεμονωμένων μη τακτικών πτήσεων με αρχική προέλευση σημεία της Ελλάδος, δεν απαιτείται ιδιαίτερη έγκριση των αεροπορικών αρχών ή μη μόνον σχετική γνωστοποίηση πριν από την πτήση τους στις αεροπορικές αρχές καθώς και στους εμπλεκόμενους αερολιμένες. 40.2.Η ανωτέρω γνωστοποίηση θα είναι διάφορος από το σχέδιο πτήσεως και θα περιλαμβάνει: α.Το όνομα του αερομεταφορέα β.Το όνομα του εκμεταλλευόμενου το αεροσκάφος γ.Το όνομα του ναυλωτή ή των ναυλωτών δ.Τις διευθύνσεις των ανωτέρω ε.Την ιδιότητα του ναυλωτή στ.Τη χωρητικότητα που έχει ναυλώσει έκαστος ζ.Το ολικό ποσό της ναύλωσης του αεροσκάφους η.Τον τύπο του αεροσκάφους θ.Το σκοπό της πτήσης ι.Τον κωδικό αριθμό της πτήσης και της σειράς ια.Το δρομολόγιο της πτήσης περιλαμβανομένων και των ενδιαμέσων σημείων ιβ.Τις ώρες άφιξης και αναχώρησης στα ανωτέρω σημεία ιγ.Την ημερομηνία πραγματοποίησης της πτήσης. 40.3.Ο αερομεταφορέας υποχρεούται όπως ενημερώνει τους αρμόδιους για κάθε αλλαγή των στοιχείων της πτήσης για την οποία έχει ήδη καταθέσει σχετική ειδοποίηση. 40.4.Προϋπόθεση της χωρίς έγκριση εκτέλεσης των μη τακτικών πτήσεων είναι ότι: α.Θα πραγματοποιούνται σύμφωνα με τις ήδη καθορισθείσες από τις αεροπορικές και λοιπές κρατικές αρχές διαδικασίες. β.Δεν έχει εκδηλωθεί αρνητική θέση από τους στην παρ.40.1. εμπλεκομένους. 41.Εκτέλεση σειρών μη τακτικών πτήσεων. 41.1.Για την εκτέλεση σειρών μη τακτικών πτήσεων, με αρχική προέλευση σημείου της Ελλάδος, απαιτείται έγκριση των αεροπορικών αρχών. 41.2.Η έγκριση χορηγείται ύστερα από έγγραφο αίτημα του αερομεταφορέα που περιλαμβάνει: α.Το όνομα του αερομεταφορέα. β.Το όνομα της αεροπορικής εταιρείας στην οποία ανήκει το αεροσκάφος. γ.Τους ναυλωτές, τις θέσεις που έχει ναυλώσει έκαστος, τη συνολική τιμή ναύλωσης και την τιμή πώλησης στο κοινό. δ.Το χαρακτηρισμό της μη τακτικής πτήσης, σύμφωνα με τις εις τον παρόντα κανονισμό οριζόμενες κατηγορίες. στ.Τον τύπο του αεροσκάφους που χρησιμοποιείται, τη χωρητικότητα και τα στοιχεία νηολόγησής του. ζ.Τα σημεία πτήσης της σειράς και οι ημερομηνίες και ώρες άφιξης και αναχώρησης σε αυτά. η.Τον κωδικό αριθμό της σειράς. θ.Τον αριθμό των επιβατών που κάθε ναυλωτής δικαιούται να αποβιβάζει ή επιβιβάζει στα ανωτέρω σημεία. ι.Την υπογραφή του συντάκτη του τμήματος, το όνομά του και την ημερομηνία σύνταξης. 41.3.Ο αερομεταφορέας υποχρεούται όπως ενημερώσει τους αρμοδίους για κάθε αλλαγή των στοιχείων εγκριθείσης σειράς πτήσεων. 42.Εκτέλεση τακτικών πτήσεων φορτίου. 42.1.Για την καθιέρωση γραμμής τακτικών πτήσεων φορτίου εντός ή/και εκτός της Ελληνικής επικρατείας απαιτείται η έγκριση των αεροπορικών αρχών. 42.2.Η ανωτέρω έγκριση χορηγείται από τις αεροπορικές αρχές εφόσον: α.Έχουν ήδη εξασφαλισθεί από τον ενδιαφερόμενο τα οριζόμενα στην παρ.39.2. β.Δεν υπάρχει άλλος Ελληνικός αερομεταφορέας ο οποίος να εκτελεί τακτικές πτήσεις στη γραμμή αυτή. γ.Υπάρχει εγκατεστημένος άλλος αερομεταφορέας αλλά οι δυνατότητες της γραμμής επιτρέπουν την εγκατάσταση περισσοτέρων του ενός αερομεταφορέων. (Μετά τη σελ. 544,18) Σελ. 544,19 Τεύχος 1146 – Σελ. 25 Αεροπορικό Δίκαιο 38.Κ.β.12 145 42.3.Ο αερομεταφορέας υποβάλλει στις αεροπορικές αρχές όλα τα στοιχεία που απαιτούνται για την έγκριση της γραμμής και κυρίως μελέτη σκοπιμότητος από την οποία θα φαίνεται ότι η υπόψη γραμμή θα είναι κερδοφόρος σε διάστημα όχι μεγαλύτερο των 3 ετών. 43.Δηλωτικό επιβατών 43.1.Για κάθε πτήση συντάσσεται κατάσταση επιβατών η οποία πρέπει: α.Να είναι δακτυλογραφημένη. β.Να αναφέρει τα ονόματα των επιβατών κατ' αλφαβητική σειρά και με αύξοντα αριθμό. γ.Να προτάσσει των ονομάτων, τα επίθετα, τα οποία να αναγράφονται με κεφαλαία γράμματα. δ.Να αναφέρει: -την αεροπορική εταιρεία -την κατηγορία της μη τακτικής πτήσης κατά τα εις τον παρόντα κανονισμό οριζόμενα -το ναυλωτή ή το πρόσωπο για λογαριασμό του οποίου γίνεται η πτήση -την ημερομηνία της πτήσης -τον αριθμό της πτήσης -τη διαδρομή αυτής ε.Την ημερομηνία επιστροφής εκάστου επιβάτου. 43.2.Στο δηλωτικό να αναφέρεται ότι όλα τα στοιχεία που περιλαμβάνει είναι αληθή. 43.3.Το δηλωτικό επιβατών υπογράφεται από άτομο που δεσμεύει με την υπογραφή του την επιχείρηση, κατατίθεται δε στις αεροπορικές αρχές τουλάχιστον δύο ώρες πριν από την αναχώρηση του αεροσκάφους. 43.4.Αντίγραφο του δηλωτικού φυλάσσεται επί έξι (6) μήνες από την ημερομηνία πραγματοποίησης της πτήσης. 43.5.Το δηλωτικό επιβατών εκδίδεται από το ναυλωτή για τις μη τακτικές πτήσεις εκτός από τις μισθωμένες και τις πτήσεις εκτάκτου ανάγκης στις οποίες η έκδοση γίνεται από τον αερομεταφορέα. 44.Δηλωτικό φορτίου 44.1.Ο αερομεταφορέας πριν από την εκτέλεση οποιασδήποτε πτήσης του καταθέτει στις αεροπορικές αρχές του αερολιμένα αναχώρησης και του αερολιμένα άφιξης δηλωτικό φορτίο σε τόσα αντίγραφα όσα αυτές ορίζουν. 44.2.Το δηλωτικό φορτίο συντάσσεται και υπογράφεται από άτομο που δεσμεύει με την υπογραφή του τον αερομεταφορέα ή από τον Κυβερνήτη του αεροσκάφους. 44.3.Ο συντάσσων το δηλωτικό είναι υπεύθυνος για την αλήθεια και την ορθότητα των αναγραφομένων σ' αυτό. Σελ. 544,20 Τεύχος 1146 – Σελ. 26 44.4.Για κάθε μεταφορά αναγράφεται στο δηλωτικό φορτίο δήλωση ότι τα μεταφερόμενα δεν εμπίπτουν στην κατηγορία των επικινδύνων ή πολεμικών υλικών. 44.5.Σε περίπτωση που τέτοιο υλικό μεταφέρεται δηλώνεται ότι έχουν ακολουθηθεί οι διαδικασίες συσκευασίας και μεταφοράς που ορίζονται από τις Ελληνικές Αρχές ή τους Διεθνείς Οργανισμούς, σε περίπτωση δε πολεμικού υλικού κατατίθενται αντίγραφα της άδειας που απαιτείται από τις λοιπές αρμόδιες Ελληνικές Αρχές. 45.Έγκριση χρονικής χρήσης αεροδρομίου 45.1.Οποιοσδήποτε αερομεταφορέας, πριν από την εκτέλεση πτήσης του σε Ελληνικό αερολιμένα, πρέπει να έχει εξασφαλίσει έγκριση της χρονικής χρήσης του αερολιμένα εφόσον αυτό απαιτείται από τον εκμεταλλευόμενο τον αερολιμένα και κατά τον τρόπο που έχει καθιερωθεί. 45.2.Η ανωτέρω έγκριση απαιτείται και για πτήσεις που γίνονται για τεχνικούς λόγους όχι όμως και για εξυπηρέτηση καταστάσεων εκτάκτου ανάγκης του αεροσκάφους. 45.3.Χορηγηθείσα έγκριση χρήσης προκειμένου περί σειράς πτήσεων παύει ισχύουσα αυτομάτως αν 10 ημέρες μετά την προτιθέμενη ημέρα έναρξης των πτήσεων, δεν έχουν αρχίσει οι υπόψη πτήσεις, υπό την προϋπόθεση ότι δε θα υπάρχει έγγραφη ειδοποίηση του ενδιαφερόμενου προς τους εμπλεκόμενους περί αλλαγής της ημερομηνίας έναρξης των πτήσεων. 45.4.Χορηγηθείσα έγκριση χρονικής χρήσης δεν μπορεί να αποτελέσει αντικείμενο συναλλαγών μεταξύ αερομεταφορέων. 45.5.Πτήση θεωρείται ότι πραγματοποιήθηκε εντός των εγκριθέντων ωραρίων, εφόσον: α.Η ώρα άφιξης και η ώρα αναχώρησης της πτήσης δεν διαφοροποιούνται περισσότερο από 30 λεπτά από τις εγκριθείσες. β.Η ανωτέρω διαφοροποίηση δεν δημιουργεί προβλήματα χωρητικότητας του αερολιμένα. 38.Κ.β.12 Αεροπορικό Δίκαιο 146 45.6.Ο αερομεταφορέας υποχρεούται σε περίπτωση μη πραγματοποίησης της πτήσης ή σε περίπτωση διαφοροποίησης των ωραρίων της να ενημερώνει τους εμπλεκόμενους αερολιμένες. 45.7.Πραγματοποίηση πτήσης σε ωράριο διαφορετικό κατά 30 λεπτά είτε κατά την άφιξη είτε κατά την αναχώρηση, από το εγκριθέν συνιστά παράβαση και τιμωρείται με επιβολή προστίμου ίσου προς το βασικό τέλος προσγείωσης και παραμονής, υπό την προϋπόθεση ότι δεν υπάρχει σχετική έγκριση του εμπλεκόμενου αερολιμένα. 45.8.Σε περίπτωση αντικειμενικά αποδεικνυομένης ανωτέρας βίας, δεν επιβάλλεται πρόστιμο. Ζ.Προϋποθέσεις εκτέλεσης πτήσεων από επιχειρήσεις μη αερομεταφορείς 46.Γενικά 46.1.Αεροσκάφη επιχειρήσεων οι οποίες δεν είναι αερομεταφορείς μπορούν να χρησιμοποιούνται από αυτές για ίδιο λογαριασμό υπό τις εξής προϋποθέσεις: α.Οι μεταφερόμενοι επιβάτες θα ανήκουν στο άμεσο προσωπικό της επιχείρησης. β.Το μεταφερόμενο φορτίο θα ανήκει στην επιχείρηση στην οποία ανήκει και το αεροσκάφος. γ.Για κάθε μεταφορά επιβάτου θα εκδίδονται τα από το νόμο οριζόμενα παραστατικά. δ.Για κάθε μεταφορά φορτίου θα εκδίδονται τα από το νόμο οριζόμενα δελτία αποστολής. ε.Για κάθε πτήση θα κατατίθεται στις αρμόδιες αρχές δηλωτικό επιβατών και φορτίου, τα οποία θα είναι συμπληρωμένα σύμφωνα με τα εις το παρόν οριζόμενα. στ.Η μεταφορά των επιβατών, θα γίνει δωρεάν. 46.2.Το προσωπικό της επιχείρησης ιπτάμενο και μη, το απασχολούμενο με τα αεροπορικά θέματα θα είναι έμπειρο και όπου απαιτείται θα έχει τα από το Νόμο απαραίτητα Πτυχία. 46.3.Ειδικά για τις αμιγείς πτήσεις φορτίου δεν θα επιτρέπεται η μεταφορά προσώπων στις πτήσεις ή μη μόνον σε συμφωνία με τα εις το κεφάλαιο περί μεταφοράς επιβατών του παρόντος οριζόμενα, με εξαίρεση τα αφορώντα στην έκδοση εισιτηρίου η οποία δεν απαιτείται. 46.4.Θα υπάρχει ασφαλιστική κάλυψη του αεροσκάφους, του ιπταμένου προσωπικού του αεροπορικού υλικού που είναι στην κατοχή της επιχείρησης, των επιβατών, καθώς και κάλυψη για ζημίες τρίτων στην επιφάνεια. 46.5.Θα έχει εξασφαλισθεί η έγκριση χρονικής χρήσης εμπλεκόμενων αερολιμένων. 46.6.Θα έχει εξασφαλισθεί η έγκριση χρονικής χρήσης των εμπλεκόμενων αερολιμένων. 46.6.1.Η επιχείρηση οφείλει να τηρεί όλα τα στοιχεία με τα οποία αποδεικνύονται οι αεροπορικές μεταφορές που έχει πραγματοποιήσει καθώς και οι λοιπές αεροπορικές δραστηριότητές της για διάστημα τουλάχιστον ενός (1) έτους. Διατάξεις άλλων υπηρεσιών που ορίζουν μακρότερες περιόδους φύλαξης υπερισχύουν. 46.7.Η επιχείρηση υποβάλλει στις αεροπορικές αρχές τα κάτωθι ετήσια συγκεντρωτικά στοιχεία: α.Τους μεταφερθέντες χιλιομετρικούς επιβάτες συνολικά. β.Τους μεταφερθέντες χιλιομετρικούς τόννους συνολικά. γ.Τις χιλιομετρικές θέσεις που διέθεσε. δ.Τους χιλιομετρικούς τόννους που διέθεσε. ε.Τους επιβάτες που μεταφέρθηκαν με τα αεροσκάφη της. στ.Τους τόννους φορτίου που φορτώθηκαν στα αεροσκάφη της. ζ.Τον αριθμό των απογειώσεων για μεταφορά επιβατών. η.Τον αριθμό των απογειώσεων για μεταφορά φορτίου. θ.Τις ώρες πτήσεως των αεροσκαφών για μεταφορά επιβατών. ι.Τις ώρες πτήσεως των αεροσκαφών για μεταφορά φορτίου. ια.Τα σημεία από/προς τα οποία έγιναν οι μεταφορές. ιβ.Τους επιβάτες που μεταφέρθηκαν από/προς κάθε σημείο. ιγ.Τους τόννους φορτίου που μεταφέρθηκε από/προς κάθε σημείο. 46.8.Προς υπολογισμό των ανωτέρω ισχύουν οι ορισμοί που έχουν τεθεί στο κεφάλαιο περί υποβολής στοιχείων του παρόντος. 46.9.Τα ανωτέρω στοιχεία θα έχουν κατατεθεί στις αεροπορικές αρχές μέχρι τις 31 Ιανουαρίου του επόμενου έτους, στο οποίο αφορούν. 46.10.Η μεταφορά επιβατών και φορτίου για λογαριασμό άλλων επιχειρήσεων με αμοιβή ή χωρίς αμοιβή απαγορεύεται. 46.11.Τέτοια μεταφορά μπορεί να επιτραπεί κατ' εξαίρεση και κατόπιν έγγραφης αιτιολογημένης έγκρισης των αεροπορικών αρχών, για λόγους εξυπηρέτησης του γενικότερου δημοσίου συμφέροντος. Η.Τελικές διατάξεις 47.Παραβάσεις 47.1.Κάθε πράξη ή παράλειψη από οποιονδήποτε προερχόμενη που ευρίσκεται σε αντίθεση με τα οριζόμενα στον παρόντα κανονισμό συνιστά παράβαση. 47.2.Ειδικότερα παράβαση θεωρείται και τιμωρείται: α.η χωρίς άδεια αερομεταφορέα πραγματοποίηση αεροπορικών μεταφορών φορτίου. β.η μεταβίβαση ή υπενοικίαση άδειας αερομεταφορέα. γ.η κατά παράβαση των οριζομένων στην άδεια μεταφορέα, πραγματοποίηση αερομεταφορών. δ.η μη αναγραφή στην άδεια αερομεταφορέα των στοιχείων που ορίζονται στο παρόν. ε.η μη τήρηση από την επιχείρηση των εις το παρόν οριζομένων υποχρεώσεών της. στ.η μη έκδοση δελτίου αεροπορικής μεταφοράς φορτίου. (Μετά τη σελ. 544,20) Σελ. 544,201 Τεύχος 1146 – Σελ. 27 Αεροπορικό Δίκαιο 38.Κ.β.12 147 ζ.η μη κατάθεση δηλωτικού φορτίου ή η κατάθεση αυτού με ελλειπή στοιχεία. η.η καθιέρωση κομίστρων κάτω του κόστους μεταφοράς. θ.η κατά παράβαση του παρόντος μεταφορά επιβατών ι.η κατά παράβαση του παρόντος δωρεάν μεταφορά φορτίου ια.η κατά παράβαση του παρόντος διάθεση της χωρητικότητας του αεροσκάφους ιβ.η μη τήρηση των στοιχείων που προβλέπεται να τηρούνται από τις διατάξεις του παρόντος. ιγ.η μη υποβολή των στοιχείων που υποχρεωτικά από τον παρόντα κανονισμό πρέπει να υποβάλλονται ιδ.η κατά παράβαση του παρόντος άρνηση μεταφοράς φορτίου ιε.η εκτέλεση πτήσεων χωρίς τη χρονική έγκριση χρήσης αεροδρομίου ιστ.εκτέλεση πτήσεων κατά παράβαση των εις το παρόν οριζομένων ιζ.η άρνηση ή δυστροπία του αερομεταφορέα ή του ναυλωτή να παρέχει πληροφορίες ή να δεχθεί τους ελέγχους των αεροπορικών αρχών. 47.3.Παραβάσεις του προσωπικού του αερομεταφορέα ή του ναυλωτή, πλην αυτών που ανάγονται σε θέματα συμπεριφοράς ή που ενέχουν δόλο, βαρύνουν τον αερομεταφορέα ή το ναυλωτή αντίστοιχα και του επιβάλονται οι ανάλογες ποινές. 48.Ποινές 48.1.Για κάθε παράβαση ανεξάρτητα τυχόν άλλων ευθυνών του παραβάτη και πέραν των οριζομένων στον παρόντα κανονισμό επιβάλλεται πρόστιμο σύμφωνα με τα οριζόμενα στις διατάξεις του Νόμ. 1815/88 περί κυρώσεως του κώδικα αεροπορικού δικαίου και ιδιαίτερα του άρθρ.153 αυτού. 48.2.Σε περίπτωση κάλυψης θεμάτων παραβάσεων του παρόντος Κανονισμού από αερολιμενικές διατάξεις ακολουθείται η διαδικασία επιβολής κυρώσεων των τελευταίων. 48.3.Το πρόστιμο επιβάλλεται από το Διοικητή της Υπηρεσίας Πολιτικής Αεροπορίας. 48.4.Προσφυγή κατά της επιβολής του προστίμου δεν αναστέλλει τις διαδικασίες είσπραξης αυτού. 48.5.Η αρμόδια διεύθυνση των αεροπορικών αρχών στο τέλος κάθε τριμήνου εκδίδει υποχρεωτικά φυλλάδιο, με τίτλο «Ενημερωτικό Δελτίο» στο οποίο αναφέρεται κάθε περίπτωση επιβολής ποινής σε αερομεταφορέα, σε ναυλωτή αεροσκάφους το ύφος της ποινής και η αιτία για την οποία επεβλήθη. 48.6.Στο δελτίο αναφέρονται ο αερομεταφορέας και ο ναυλωτής όχι όμως και το φυσικό πρόσωπο που υπέπεσε στην παράβαση. Σελ. 544,202 Τεύχος 1146 – Σελ. 28 48.7.Η δημοσίευση στο δελτίο γίνεται αφού έχει αποφανθεί σε δεύτερο βαθμό το αρμόδιο όργανο, εφόσον έχει γίνει σχετική προσφυγή σε αυτό. 48.8.Το δελτίο κοινοποιείται σε όλες τις υπηρεσίες που έχουν έδρα στους Ελληνικούς αερολιμένες, σε όλες τις αεροπορικές εταιρείες που εκτελούν πτήσεις στην Ελλάδα, σε όλες τις οργανώσεις ναυλωτών, καθώς και στους συλλόγους των εργαζομένων στους αερολιμένες. 49.Διαδικασίες ελέγχου των παραβάσεων 49.1.Στην περίπτωση διαπίστωσης παράβασης από τον αρμόδιο υπάλληλο των αεροπορικών αρχών, ο παραβάτης καλείται σε απολογία από την καθ' ύλη αρμόδια μονάδα του αερολιμένα στην οποία διαπιστώθηκε η παράβαση. 49.2.Η κλήση σε απολογία είναι υποχρεωτική για την υπηρεσία. 49.3.Η κλήση σε απολογία και η προθεσμία υποβολής της, δε μπορεί να είναι μεγαλύτερη των 10 εργασίμων ημερών συνολικά από την ημερομηνία διαπίστωσης της παράβασης. 49.4.Εντός 5 ημερών από την υποβολή της απολογίας η αλληλογραφία με σχετική εισήγηση της καθ' ύλη αρμόδιας μονάδας του αερολιμένα προωθείται υποχρεωτικά από τον προϊστάμενο της περιφερειακής μονάδος, στις αεροπορικές αρχές για την έκδοση της σχετικής καταλογιστικής ή απαλλακτικής απόφασης. 49.5.Η όλη υπόθεση πρέπει να έχει περατωθεί εντός ενός (1) ημερολογιακού μηνός από τη διαπίστωση της παράβασης. 49.6.Για λόγους ανωτέρας βίας και μόνο είναι δυνατόν από τον προϊστάμενο των αεροπορικών αρχών να δοθεί παράταση της ανωτέρω προθεσμίας με αιτιολογημένη απόφαση στην οποία θα αναφέρονται οι συγκεκριμένοι λόγοι, η ανάγκη χορήγησης της παράτασης και η διάρκεια αυτής η οποία δεν είναι δυνατόν να είναι μεγαλύτερη από ένα (1) ημερολογιακό μήνα. 2.Έναρξη ισχύος του παρόντος κανονισμού από της δημοσίευσης στην Εφημερίδα της Κυβερνήσεως. 38.Κ.β.12 Αεροπορικό Δίκαιο 148